title: Deċiżjoni tal-Kunsill tat-13 ta’ Mejju 2011 dwar il-konklużjoni ta’ Ftehim bejn l-Unjoni Ewropea u r-Renju tal-Marokk li jistabbilixxi mekkaniżmu għas-soluzzjoni tat-tilwim

text:
               5.7.2011

               MT

               Il-Ġurnal Uffiċjali tal-Unjoni Ewropea

               L 176/1

         DEĊIŻJONI TAL-KUNSILL
   tat-13 ta’ Mejju 2011
   dwar il-konklużjoni ta’ Ftehim bejn l-Unjoni Ewropea u r-Renju tal-Marokk li jistabbilixxi mekkaniżmu għas-soluzzjoni tat-tilwim
   (2011/392/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjoni tal-Komunità Ewropea, u b'mod partikolari, l-ewwel subparagrafu tal-Artikolu 207(4), flimkien mal-punt (a)(v) tal-Artikolu 218(6),
   Wara li kkunsidra l-proposta tal-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Fl-24 ta’ Frar 2006, il-Kunsill awtorizza lill-Kummissjoni sabiex tiftaħ negozjati mal-imsieħba fir-reġjun tal-Mediterran biex tistabbilixxi mekkaniżmu ta’ soluzzjoni ta’ tilwim marbut ma’ dispożizzjonijiet kummerċjali.

               (2)

               In-negozjati tmexxew mill-Kummissjoni b'konsultazzjoni mal-Kumitat maħtur skont l-Artikolu 207 tat-Trattat u fi ħdan il-qafas tad-direttivi dwar in-negozjati maħruġa mill-Kunsill.

               (3)

               Dawn in-negozjati ġew konklużi u ġie inizjalat Ftehim bejn l-Unjoni Ewropea u r-Renju tal-Marokk li jistabbilixxi mekkaniżmu għas-soluzzjoni tat-tilwim (minn issa 'l quddiem “il-Ftehim”) nhar id-9 ta’ Diċembru 2009.

               (4)

               Il-Ftehim ġie ffirmat f'isem l-Unjoni fit-13 ta’ Diċembru 2010.

               (5)

               Il-Ftehim għandu jiġi konkluż,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Renju tal-Marokk li jistabbilixxi mekkaniżmu għas-soluzzjoni tat-tilwim huwa b'dan approvat f'isem l-Unjoni.
   It-test tal-Ftehim huwa mehmuż f'Anness ma’ din id-Deċiżjoni.
   Artikolu 2
   Il-President tal-Kunsill għandu jagħti, f'isem l-Unjoni, in-notifika prevista fl-Artikolu 23 tal-Protokoll (1).
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-13 ta’ Mejju 2011.

            Għall-Kunsill

            Il-President

         MARTONYI J.

      (1)  Id-data tad-dħul fis-seħħ tal-Protokoll ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      FTEHIM
      Bejn l-Unjoni Ewropea u r-Renju tal-Marokk li jistabbilixxi mekkaniżmu għas-soluzzjoni tat-tilwim
      L-UNJONI EWROPEA, minn hawn ’il quddiem “l-Unjoni”,
      min-naħa waħda, u
      IR-RENJU TAL-MAROKK, minn hawn ’il quddiem “il-Marokk”,
      min-naħa l-oħra,
      FTIEHMU KIF GEJ:
      KAPITOLU I

         GĦAN U AMBITU

      Artikolu 1
      Għan
      L-għan ta’ dan il-Ftehim huwa li tkun evitata u tiġi solvuta kwalunkwe tilwima kummerċjali bejn il-Partijiet sabiex, fejn ikun possibbli, tintlaħaq soluzzjoni li jaqblu dwarha ż-żewġ naħat.
      Artikolu 2
      Applikazzjoni tal-Ftehim
      1.   Id-dispożizzjonijiet ta’ dan il-Ftehim japplikaw fir-rigward ta’ kwalunkwe tilwima li tikkonċerna vjolazzjoni allegata tad-dispożizzjonijiet tat-Titolu II (għajr l-Artikolu 24) tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u r-Renju tal-Marokk, min-naħa l-oħra (minn hawn ’il quddiem “il-Ftehim ta’ Assoċjazzjoni”) (1) jew tal-“Ftehim fil-forma ta’ Skambju ta’ Ittri bejn l-Unjoni Ewropea u r-Renju tal-Marokk li jitratta miżuri reċiproċi ta’ liberalizzazzjoni fuq il-prodotti agrikoli, il-prodotti agrikoli pproċessati, il-ħut u l-prodotti tas-sajd, is-sostituzzjoni tal-Protokolli 1, 2 u 3 u tal-annessi tagħhom u l-emendi għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju tal-Marokk, mill-oħra”. Il-proċeduri ta’ dan il-Ftehim għandhom japplikaw jekk, 60 jum wara li tilwima tkun tressqet quddiem il-Kunsill ta’ Assoċjazzjoni skont l-Artikolu 86 tal-Ftehim ta’ Assoċjazzjoni, il-Kunsill ta’ Assoċjazzjoni ma jkunx irnexxielu jsolvi t-tilwima.
      2.   L-Artikolu 86 tal-Ftehim ta’ Assoċjazzjoni japplika għal tilwimiet marbuta mal-applikazzjoni u l-interpretazzjoni ta’ dispożizzjonijiet oħra tal-Ftehim ta’ Assoċjazzjoni.
      3.   Għall-għanijiet tal-Paragrafu 1, tilwima għandha titqies solvuta meta l-Kunsill ta’ Assoċjazzjoni jkun ħa deċiżjoni kif provdut fl-Artikolu 86.2 tal-Ftehim ta’ Assoċjazzjoni, jew meta jkun stqarr li ma jkunx għad hemm tilwima.
      KAPITOLU II

         KONSULTAZZJONIJIET U MEDJAZZJONI

      Artikolu 3
      Konsultazzjonijiet
      1.   Il-Partijiet għandhom jagħmlu ħilithom sabiex isolvu kwalunkwe differenza li tikkonċerna l-interpretazzjoni u l-applikazzjoni tad-dispożizzjonijiiet imsemmija fl-Artikolu 2 billi jidħlu f’konsultazzjonijiet in bona fede bil-għan li jilħqu soluzzjoni f’waqtha, ekwitabbli, u li dwarha jkunu jaqblu ż-żewġ naħat. F’dawn il-konsultazzjonijiet, il-Partijiet jiddiskutu wkoll l-impatt li l-ksur allegat ikollu fuq il-kummerċ tagħhom.
      2.   Parti għandha tfittex konsultazzjonijiet permezz ta’ talba bil-miktub lill-Parti l-oħra, b’kopja mibgħuta lis-sottokumitat “l-industrija, il-kummerċ, u s-servizzi”, li tidentifika kwalunkwe miżura inkwistjoni u d-dispożizzjonijiet tal-ftehimiet li hemm referenza għalihom fl-Artikolu 2 li hi tikkunsidra li nkisru.
      3.   Il-konsultazzjonijiet għandhom isiru fi żmien 40 jum minn dakinhar li tkun waslet it-talba u għandhom iseħħu, sakemm il-Partijiet ma jaqblux mod ieħor, fit-territorju tal-Parti li fil-konfront tagħha jkun sar l-ilment. Il-konsultazzjonijiet għandhom jitqiesu bħala konklużi fi żmien 60 jum minn dakinhar li tkun waslet it-talba, sakemm iż-żewg Partijiet ma jaqblux li jkomplu bil-konsultazzjonijiet. Il-konsultazzjonijiet, b’mod partikolari l-informazzjoni kollha li tkun ġiet żvelata u l-pożizzjonijiet meħuda mill-Partijiet matul dawn il-proċedimenti, għandhom ikunu kunfidenzjali, u bla ħsara għad-drittijiet ta’ kwalunkwe Parti fi kwalunkwe proċediment ulterjuri.
      4.   Konsultazzjonijiet dwar kwistjonijiet ta’ urġenza, inklużi dawk dwar prodotti li jitħassru biż-żmien jew prodotti staġjonali, għandhom isiru fi żmien 15-il jum minn dakinhar li tasal it-talba, u għandhom jitqiesu bħala konklużi fi żmien 30 jum minn dakinhar li tkun waslet it-talba.
      5.   Jekk il-Parti li lilha tkun saret it-talba ma tweġibx għat-talba sabiex isiru l-konsultazzjonijiet fi żmien 20 jum tax-xogħol minn dakinhar li tkun waslet it-talba, jew jekk il-konsultazzjonijiet ma jitwettqux fi ħdan l-oqfsa ta’ żmien stabbiliti fil-Paragrafu 3 jew fil-Paragrafu 4 rispettivament, jew jekk il-konsultazzjonijiet ikunu ġew konklużi u l-ebda ftehim ma jkun intlaħaq dwar soluzzjoni li jaqblu dwarha ż-żewġ naħat, il-Parti li tkun ressqet l-ilment tista’ titlob li jitwaqqaf bord ta’ arbitraġġ skont l-Artikolu 5.
      Artikolu 4
      Medjazzjoni
      1.   Jekk il-konsultazzjonijiet jonqsu milli jwasslu għal soluzzjoni li jaqblu dwarha ż-żewġ naħat, il-Partijiet jistgħu, bi ftehim reċiproku, jirrikorru għal medjatur. Kull talba għall-medjazzjoni għandha ssir bil-miktub lill-Parti li fil-konfront tagħha jkun sar l-ilment u lis-sottokumitat “l-industrija, il-kummerċ, u s-servizzi” u din għandha tistqarr kwalunkwe miżura li kienet is-suġġett tal-konsultazzjonijiet, kif ukoll it-termini ta’ referenza għall-medjazzjoni li dwarhom ikun hemm qbil reċiproku. Kull Parti timpenja ruħha li tagħti konsiderazzjoni favorevoli lit-talbiet għal medjazzjoni.
      2.   Sakemm il-Partijiet ma jaqblux rigward medjatur fi żmien għaxart ijiem (10) tax-xogħol minn dakinhar li tkun waslet it-talba għall-medjazzjoni, il-presidenti tas-sottokumitat “l-industrija, il-kummerċ, u s-servizzi”, jew id-delegat tal-presidenti, għandhom jagħżlu bix-xorti medjatur mill-grupp ta’ individwi li jkunu qegħdin fil-lista msemmija fl-Artikolu 19 u li ma jkunux ċittadini tal-ebda waħda mill-Partijiet. L-għażla għandha ssir fi żmien 15-il jum tax-xogħol minn dakinhar li tkun waslet it-talba ghall-medjazzjoni. Il-medjatur għandu jorganizza laqgħa mal-Partijiet mhux aktar tard minn 30 jum wara li jintgħażel. Il-medjatur għandu jirċievi s-sottomissjonijiet ta’ kull Parti sa mhux aktar tard minn 15-il jum qabel il-laqgħa u jista’ jitlob tagħrif addizzjonali mingħand il-Partijiet jew mingħand l-esperti jew il-konsulenti tekniċi skont il-ħtiega li jħoss/tħoss. Kwalunkwe informazzjoni miksuba b’dan il-mod għandha tiġi żvelata lil kull waħda mill-Partijet u trid titressaq għall-kummenti tagħhom. Il-medjatur għandu jinnotifika opinjoni sa mhux aktar tard minn 45 jum wara li jintgħażel.
      3.   L-opinjoni tal-medjatur tista’ tinkludi rakkomandazzjoni waħda jew aktar dwar kif tiġi solvuta t-tilwima b’konsistenza mad-dispożizzjonijiet imsemmija fl-Artikolu 2. L-opinjoni tal-medjatur mhijiex vinkolanti.
      4.   Il-Partijiet jistgħu jaqblu li jemendaw il-limiti ta’ żmien li jissemmew fil-Paragrafu 2. Il-medjatur jista’ jiddeċiedi wkoll li jemenda dawn il-limiti ta’ żmien fuq it-talba ta’ kwalunkwe waħda mill-Partijiet, meta jitqiesu d-diffikultajiet partikolari li tgħaddi minnhom il-Parti kkonċernata jew il-komplessitajiet tal-każ.
      5.   Il-proċedimenti li jinvolvu medjazzjoni, b’mod partikolari l-opinjoni tal-medjatur u l-informazzjoni kollha li tkun ġiet żvelata u l-pożizzjonijiet mittieħda mill-Partijiet matul dawn il-proċedimenti, għandhom ikunu kunfidenzjali, u bla preġudizzju għad-drittijiet ta’ kwalunkwe Parti fi kwalunwe proċediment ulterjuri.
      6.   Jekk il-Partijiet jaqblu, il-proċeduri għall-medjazzjoni jistgħu jitkomplew filwaqt li tipproċedi l-proċedura tal-arbitraġġ.
      7.   Medjatur jista’ jiġi sostitwit biss għar-raġunijiet u skont il-proċeduri mfissra fir-Regoli 18 sa 21 tar-Regoli ta’ Proċedura.
      KAPITOLU III

         PROĊEDURI GĦAS-SOLUZZJONI TAT-TILWIM

         TAQSIMA I

            Il-proċedura ta’ arbitraġġ

      Artikolu 5
      Il-bidu tal-proċedura ta’ arbitraġġ
      1.   Meta l-Partijiet ma jirnexxilhomx isolvu t-tilwima billi jirrikorru għall-konsultazzjonijiet, kif jistipula l-Artikolu 3, jew billi jirrikorru għall-medjazzjoni, kif jistipula l-Artikolu 4, il-Parti li tkun għamlet l-ilment tista’ titlob li jiġi stabbilit bord ta’ arbitraġġ.
      2.   It-talba li jiġi stabbilit bord ta’ arbitraġġ għandha ssir bil-miktub lill-Parti li fil-konfront tagħha jkun sar l-ilment u lis-sottokumitat “l-industrija, il-kummerċ, u s-servizzi”. Il-Parti li tressaq l-ilment għandha tidentifika l-miżura speċifika inkwistjoni, u għandha tispjega kif miżura bħal din tikkostitwixxi ksur mad-dispożizzjonijiet imsemmija fl-Artikolu 2. It-twaqqif ta’ bord ta’ arbitraġġ għandu jintalab mhux aktar tard minn 18-il xahar mid-data ta’ meta tasal it-talba għall-konsultazzjonijiet, bla ħsara għad-drittijiet tal-Parti li tressaq l-ilment biex tirrikjedi konsultazzjonijiet ġodda dwar l-istess kwistjoni fil-futur.
      Artikolu 6
      It-twaqqif tal-bord tal-arbitraġġ
      1.   Il-bord tal-arbitraġġ għandu jkun magħmul minn tliet arbitri.
      2.   Fi żmien għaxart ijiem (10) tax-xogħol minn dakinhar li l-Parti li fil-konfront tagħha jkun sar l-ilment tkun irċeviet it-talba għat-twaqqif ta’ bord tal-arbitraġġ, il-Partijiet għandhom jikkonsultaw sabiex jaslu għal ftehim dwar il-kompożizzjoni tal-bord tal-arbitraġġ.
      3.   Fil-każ li l-Partijiet ma jkunux jistgħu jaqblu dwar il-kompożizzjoni tiegħu fil-perjodu ta’ żmien stabbilit fil-Paragrafu 2, kwalunkwe waħda mill-Partijiet tista’ titlob lill-presidenti tas-sottokumitat “l-industrija, il-kummerċ, u s-servizzi”, jew id-delegat tal-presidenti, sabiex jagħżlu t-tliet membri kollha bix-xorti mil-lista stabbilita fl-Artikolu 19, persuna waħda minn fost l-individwi proposti mill-Parti li tkun ressqet l-ilment, persuna waħda minn fost l-individwi proposti mill-Parti li jkun sar l-ilment fil-konfront tagħha u persuna waħda minn fost l-individwi magħżula mill-Partijiet biex tagħmilha ta’ President. Fejn il-Partijiet jaqblu dwar membru wieħed jew aktar tal-bord tal-arbitraġġ, kwalunkwe membri li jkun fadal għandhom jintgħażlu bl-istess proċedura.
      4.   Il-presidenti tas-sottokumitat “l-industrija, il-kummerċ, u s-servizzi”, jew id-delegat tal-presidenti, għandhom jagħżlu l-arbitri fi żmien ħamest ijiem tax-xogħol mit-talba msemmija fil-Paragrafu 3.
      5.   Id-data meta jitwaqqaf il-bord tal-arbitraġġ għandha tkun id-data meta jintgħażlu t-tliet arbitri.
      6.   L-arbitri jistgħu jiġu sostitwiti biss għar-raġunijiet u skont il-proċeduri mfissra fir-Regoli 18 sa 21 tar-Regoli ta’ Proċedura.
      Artikolu 7
      Interim panel report
      Il-bord tal-arbitraġġ għandu jippubblika rapport interim lill-Partijiet li jistabbilixxi s-sejbiet ta’ fatti, l-applikabbiltà tad-dispożizzjonijiet relevanti u r-razzjonal bażiku li fuqu jserrħu kwalunkwe sejba u rakkommandazzjoni magħmula minnu, sa mhux aktar tard minn 120 jum minn dakinhar li jkun twaqqaf il-bord tal-arbitraġġ. Kwalunkwe Parti tista’ tressaq talba bil-miktub għall-analiżi min-naħa tal-bord tal-arbitraġġ ta’ aspetti preċiżi tar-rapport interim fi żmien 15-il jum meta dan ikun ġie nnotifikat. Is-sejbiet tad-deċiżjoni finali tal-bord għandhom jinkludu diskussjoni dwar l-argumenti li jkunu saru fl-istadju interim tal-analiżi.
      Artikolu 8
      Id-deċiżjoni tal-bord tal-arbitraġġ
      1.   Il-bord tal-arbitraġġ għandu jinnotifika d-deċiżjoni tiegħu lill-Partijiet u lis-sottokumitat “l-industrija, il-kummerċ, u s-servizzi” fi żmien 150 jum minn dakinhar li jkun twaqqaf il-bord tal arbitraġġ. Fejn iqis li din l-iskadenza ta’ żmien ma tistax tinlaħaq, il-president tal-bord tal-arbitraġġ jeħtieġlu jinnotifika bil-miktub lill-Partijiet u lis-sottokumitat “l-industrija, il-kummerċ, u s-servizzi”, fejn jistqarr ir-raġunijiet għad-dewmien u d-data li fiha l-bord ikun beħsiebu jikkonkludi ħidmietu. Fl-ebda ċirkostanza, id-deċiżjoni m’għandha tiġi nnotifikata aktar tard min 180 jum minn meta jkun twaqqaf il-bord tal-arbitraġġ.
      2.   F’każi ta’ urġenza, inklużi dawk li jinvolvu prodotti li jitħassru biż-żmien jew dawk staġjonali, il-bord tal-arbitraġġ għandu jagħmel kull sforz sabiex jinnotifika d-deċiżjoni tiegħu fi żmien 75 jum mid-data tat-twaqqif tiegħu. Fl-ebda ċirkostanza m’għandu jieħu aktar minn 90 jum minn meta jkun twaqqaf. Il-bord tal-arbitraġġ għandu jagħti deċiżjoni preliminari dwar jekk ikunx jidhirlu li l-każ ikun urġenti fi żmien għaxart ijiem (10) mit-twaqqif tiegħu.
      3.   Il-bord tal-arbitraġġ għandu, fuq talba taż-żewġ Partijiet, jissospendi ħidmietu f’kwalunkwe punt ta’ żmien għal perjodu li jkunu qablu dwaru l-Partijiet li ma jistax jiskorri t-12-il xahar u għandu jkompli b’ħidmietu fi tmiem dan il-perjodu miftiehem fuq talba tal-Parti li tkun ressqet l-ilment. Jekk il-Parti li tkun ressqet l-ilment ma titlobx li titkompla l-ħidma tal-bord tal-arbitraġġ qabel ma jiskadi l-perjodu ta’ sospensjoni li jkun sar qbil dwaru, il-proċedura għandha tintemm. Is-sospensjoni u t-terminazzjoni tal-ħidma tal-bord tal-arbitraġġ isiru bla preġudizzju għad-drittijiet ta’ kull waħda mill-Partijiet f’xi proċediment ieħor dwar l-istess kwistjoni.

         TAQSIMA II

            Konformità

      Artikolu 9
      Konformità mad-deċiżjoni tal-bord tal-arbitraġġ
      Kull Parti għandha tieħu kwalunkwe miżura meħtieġa sabiex tkun konformi mad-deċiżjoni tal-bord tal-arbitraġġ, u l-Partijiet jagħmlu l-almu tagħhom biex jaqblu dwar il-perjodu ta’ żmien meħtieġ biex jikkonformaw mad-deċiżjoni.
      Artikolu 10
      Perjodu ta’ żmien raġonevoli għall-konformità
      1.   Mhux aktar tard minn 30 jum wara li l-Partijiet ikunu rċevew in-notifika tad-deċiżjoni tal-bord tal-arbitraġġ, il-Parti li fil-konfront tagħha jkun sar l-ilment għandha tinnotifika lill-Parti li tkun ressqet l-ilment u lis-sottokumitat “l-industrija, il-kummerċ, u s-servizzi” dwar iż-żmien li se tkun teħtieġ biex tikkonforma ruħha (perjodu raġonevoli ta’ żmien), jekk ma jkunx possibbli li tikkonforma ruħha minnufih.
      2.   F’każ ta’ nuqqas ta’ qbil bejn il-partijiet rigward il-perjodu raġonevoli ta’ żmien biex ikun hemm konformità mad-deċiżjoni tal-bord tal-arbitraġġ, il-Parti li tkun ressqet l-ilment, fi żmien 20 jum minn meta l-Parti li fil-konfront tagħha jkun sar l-ilment tkun irċeviet in-notifika li tkun saret skont il-Paragrafu 1, għandha titlob bil-miktub lill-bord tal-arbitraġġ sabiex jiddetermina t-tul tal-perjodu ragonevoli ta’ żmien. Din it-talba għandha fl-istess ħin tiġi notifikata lill-Parti l-oħra u lis-sottokumitat “l-industrija, il-kummerċ, u s-servizzi”. Il-bord tal-arbitraġġ għandu jinnotifika d-deċiżjoni tiegħu lill-Partijiet u lis-sottokumitat “l-industrija, il-kummerċ, u s-servizzi” fi żmien 30 jum minn dakinhar li tkun tressqet it-talba.
      3.   Il-perjodu raġonevoli ta’ żmien jista’ jiġi estiż permezz ta’ qbil reċiproku bejn il-Partijiet.
      Artikolu 11
      Analiżi ta’ kwalunkwe miżura li tkun ittieħdet għall-konformità mad-deċiżjoni tal-bord tal-arbitraġġ
      1.   Il-Parti li fil-konfront tagħha jkun tressaq l-ilment għandha tinnotifika lill-Parti l-oħra u lis-sottokumitat “l-industrija, il-kummerċ, u s-servizzi” dwar kwalunkwe miżura li tkun ħadet sabiex tikkonforma mad-deċiżjoni tal-Bord tal-arbitraġġ qabel ma jiskadi l-perjodu raġonevoli ta’ żmien.
      2.   F’każ li ma jkunx hemm qbil bejn il-Partijiet rigward l-eżistenza jew il-konsistenza ta’ kwalunkwe miżura notifikata skont il-Paragrafu 1 mad-dispożizzjonijiet imsemmija fl-Artikolu 2, il-Parti li tkun qed tressaq l-ilment tista’ titlob bil-miktub lill-bord tal-arbitraġġ sabiex jiddeċiedi dwar il-kwistjoni. Talba ta’ dan it-tip għandha tidentifika l-miżura speċifika inkwistjoni u għandha tispjega kif miżura bħal din mhix konsistenti mad-dispożizzjonijiet imsemmija fl-Artikolu 2. Il-bord tal-arbitraġġ għandu jinnotifika d-deċiżjoni tiegħu fi żmien 90 jum minn meta tkun tressqet it-talba. F’każi ta’ urġenza, inklużi dawk li jinvolvu prodotti li jitħassru biż-żmien jew dawk staġjonali, il-bord tal-arbitraġġ għandu jinnotifika d-deċiżjoni tiegħu fi żmien 45 jum minn meta tkun tressqet it-talba.
      Artikolu 12
      Rimedji temporanji f’każ ta’ nuqqas ta’ konformità
      1.   Jekk il-Parti li fil-konfront tagħha jkun qed isir l-ilment tonqos milli tinnotifika kwalunkwe miżura mittieħda sabiex tikkonforma ruħha mad-deċiżjoni tal-bord tal-arbitraġġ qabel ma jiskadi l-perjodu ta’ żmien raġonevoli, jew jekk il-bord tal-arbitraġġ jiddeċiedi li l-miżura notifikata skont l-Artikolu 11 Paragrafu 1 ma tkunx konsistenti mal-obbligi ta’ dik il-Parti skont id-dispożizzjonijiet imsemmija fl-Artikolu 2, il-Parti li fil-konfront tagħha jkun tressaq l-ilment għandha, jekk tkun mitluba tagħmel dan mill-Parti li tkun qed tressaq l-ilment, tagħmel offerta għal kumpens temporanju.
      2.   Jekk ma jintlaħaq l-ebda qbil dwar il-kumpens fi żmien 30 jum wara li jintemm il-perjodu raġonevoli ta’ żmien jew mid-deċiżjoni tal-bord tal-arbitraġġ skont l-Artikolu 11 li miżura mittieħda għall-konformità tkun inkonsistenti mad-dispożizzjonijiet imsemmija fl-Artikolu 2, il-Parti li tkun ressqet l-ilment tkun intitolata, wara li jiġu notifikati l-Parti l-oħra u s-sottokumitat “l-industrija, il-kummerċ, u s-servizzi”, li tissospendi l-obbligi li jirriżultaw minn kwalunkwe dispożizzjoni msemmija fl-Artikolu 2 fuq livell ekwivalenti għal dak imxejjen jew imħassar mill-vjolazzjoni. Il-Parti li tkun ressqet l-ilment tista’ timplimenta s-sospensjoni għaxart ijiem (10) wara d-data meta tkun irċeviet in-notifika mill-Parti li fil-konfront tagħha jkun sar l-ilment, sakemm il-Parti li fil-konfront tagħha jkun sar l-ilment ma tkunx talbet l-arbitraġġ skont il-Paragrafu 3.
      3.   Jekk il-Parti li fil-konfront tagħha jkun qed isir l-ilment tqis li l-livell ta’ sospensjoni ma jkunx ekwivalenti għat-tixjin jew ħsara kkawżati mill-vjolazzjoni, din tista’ titlob bil-miktub lill-bord tal-arbitraġġ sabiex jieħu deċiżjoni dwar il-kwistjoni. Talba ta’ dan it-tip għandha tiġi nnotifikata lill-Parti l-oħra u lis-sottokumitat “l-industrija, il-kummerċ, u s-servizzi” qabel jiskadi l-perjodu ta’ għaxart ijiem (10) tax-xogħol imsemmi fil-paragrafu 2. Il-bord tal-arbitraġġ, wara li jitlob, jekk tkun xierqa, l-opinjoni tal-esperti, għandu, fi żmien 30 jum minn meta tkun tressqet it-talba, jinnotifika lill-Partijiet u lill-entità istituzzjonali responsabbli mill-kwistjonijiet kummerċjali, dwar id-deċiżjoni tiegħu rigward il-livell tas-sospensjoni tal-obbligi. L-obbligi m’għandhomx jiġu sospiżi sakemm il-bord tal-arbitraġġ jagħti n-notifika dwar id-deċiżjoni tiegħu, u kull sospensjoni għandha tkun konsistenti mad-deċiżjoni tal-istess bord.
      4.   Is-sospensjoni tal-obbligi għandha tkun temporanja u għandha tiġi applikata biss sakemm kwalunkwe miżura li tinstab li tkun inkonsistenti mad-dispożizzjonijiet imsemmija fl-Artikolu 2 tkun ġiet irtirata jew emendata sabiex tinġieb f’konformità ma’ dawk id-dispożizzjonijiet, kif inhu stabbilit skont l-Artikolu 13, jew sakemm il-Partijiet ikunu qablu li jsolvu t-tilwima.
      Artikolu 13
      Analiżi ta’ kwalunkwe miżura li tkun ittieħdet għall-konformità wara s-sospensjoni tal-obbligi
      1.   Il-Parti li fil-konfront tagħha jkun qed isir l-ilment għandha tinnotifika lill-Parti l-oħra u lis-sottokumitat “l-industrija, il-kummerċ, u s-servizzi” b’kull miżura li tkun ħadet sabiex tkun konformi mad-deċiżjoni tal-bord tal-arbitraġġ u bit-talba tagħha sabiex tintemm is-sospensjoni tal-obbligi applikati mill-Parti li tkun ressqet l-ilment.
      2.   Jekk il-Partijiet ma jilħqux ftehim dwar il-kompatibbiltà tal-miżura nnotifikata mad-dispożizzjonijiet imsemmija fl-Artikolu 2 fi żmien 30 jum minn dakinhar li tkun waslet in-notifika, il-Parti li tkun ressqet l-ilment għandha titlob bil-miktub lill-bord tal-arbitraġġ sabiex jiddeċiedi dwar il-kwistjoni. Din it-talba għandha fl-istess ħin tiġi notifikata lill-Parti l-oħra u lis-sottokumitat “l-industrija, il-kummerċ, u s-servizzi”. Id-deċiżjoni tal-bord tal-arbitraġġ għandha tiġi nnotifikata lill-Partijiet u lis-sottokumitat “l-industrija, il-kummerċ, u s-servizzi” fi żmien 45 jum minn meta tkun tressqet it-talba. Jekk il-bord tal-arbitraġġ jiddeċiedi li kwalunkwe miżura li tkun ittieħdet għal għanijiet ta’ konformità tkun konformi mad-dispożizzjonijiet imsemmija fl-Artikolu 2, is-sospensjoni tal-obbligi għandha tintemm.

         TAQSIMA III

            Dispożizzjonijiet komuni

      Artikolu 14
      Soluzzjoni Miftiehma bejn iż-Żewġ Naħat
      F’kull waqt, il-Partijiet jistgħu jilħqu soluzzjoni miftiehma bejn iż-żewġ naħat għal tilwima li taqa’ taħt dan il-Ftehim. Huma għandhom jinnotifikaw lis-sottokumitat “l-industrija, il-kummerċ, u s-servizzi” u lill-bord tal-arbitraġġ dwar kwalunkwe soluzzjoni ta’ dan it-tip. Malli jiġi nnotifikat dwar is-soluzzjoni miftiehma bejn iż-żewġ naħat, il-bord għandu jtemm ħidmietu u l-proċedura għandha tintemm.
      Artikolu 15
      Ir-Regoli ta’ Proċedura
      1.   Il-proċeduri intiżi għas-soluzzjoni tat-tilwim skont il-Kapitolu III ta’ dan il-Ftehim għandhom jiġu regolarizzati permezz tar-Regoli ta’ Proċedura annessi ma’ dan il-Ftehim.
      2.   Kull laqgħa tal-bord tal-arbitraġġ għandha tkun miftuħa għall-pubbliku skont ir-Regoli ta’ Proċedura, sakemm il-Partijiet ma jaqblux mod ieħor.
      Artikolu 16
      Informazzjoni u pariri tekniċi
      Fuq talba ta’ xi waħda mill-Partijiet, jew b’inizjattiva tiegħu stess, il-bord tal-arbitraġġ jista’ jikseb informazzjoni li jqis xierqa għall-proċediment tal-istess bord. B’mod partikolari, il-bord tal-arbitraġġ ikollu wkoll id-dritt li jfittex l-opinjoni rilevanti tal-esperti kif iqis li jkun xieraq. Il-bord tal-arbitraġġ għandu jikkonsulta l-Partijiet qabel jagħżel esperti bħal dawn. Kwalunkwe informazzjoni miksuba b’dan il-mod għandha tiġi żvelata lil kull waħda mill-Partijet u trid titressaq għall-kummenti tagħhom. Sakemm il-Partijiet ma jiddeċidux mod ieħor, il-persuni naturali jew ġuridiċi interessati stabbiliti fi ħdan il-Partijiet huma awtorizzati jippreżentaw komunikazzjonijiet bil-miktub lill-bord tal-arbitraġġ skont ir-Regoli ta’ Proċedura. Dawn il-komunikazzjonijiet għandhom ikunu limitati għall-aspetti fattwali tat-tilwima u m’għandhomx jindirizzaw punti ġuridiċi.
      Artikolu 17
      Ir-Regoli ta’ Interpretazzjoni
      Kull bord tal-arbitraġġ għandu jinterpreta d-dispożizzjonijiet imsemmija fl-Artikolu 2 skont ir-regoli konswetudinali dwar l-interpretazzjoni tad-dritt pubbliku internazzjonali, inkluża l-Konvenzjoni ta’ Vjenna dwar il-Liġi tat-Trattati. Id-deċiżjonijiet tal-bord tal-arbitraġġ ma jistgħux iżidu jew inaqqsu d-drittijiet u l-obbligi pprovduti fid-dispożizzjonijiet imsemmija fl-Artikolu 2.
      Artikolu 18
      Id-deċiżjonijiet tal-bord tal-arbitraġġ
      1.   Il-bord tal-arbitraġġ għandu jagħmel kull sforz biex kull deċiżjoni li jieħu tkun b’kunsens. Fejn, madankollu, deċiżjoni ma tistax tintlaħaq b’kunsens, il-kwistjoni kkonċernata għandha tinqata’ b’vot maġġoritarju. Madankollu, fl-ebda każ m’għandhom jiġu ppubblikati l-opinjonijiet tal-arbitri li ma jaqblux.
      2.   Kull deċiżjoni tal-bord tal-arbitraġġ għandha tkun torbot lill-Partijiet u m’għandha toħloq l-ebda dritt jew obbligu għal persuni naturali jew ġuridiċi. Id-deċiżjoni għandha tistipula s-sejbiet tal-fatti, l-applikabbiltà tad-dispożizzjonijiet rilevanti tal-ftehim stabbilit fl-Artikolu 2 u r-razzjonal bażiku wara s-sejbiet u l-konklużjonijiet li tagħmel. Is-sottokumitat “l-industrija, il-kummerċ, u s-servizzi” għandu jagħmel id-deċiżjoni tal-bord tal-arbitraġġ disponibbli pubblikament fl-intier tagħha sakemm dan ma jiddeċidix li ma jagħmilx hekk ħalli jiżgura l-kunfidenzjalità ta’ informazzjoni kummerċjali kunfidenzjali.
      KAPITOLU IV

         DISPOŻIZZJONIJIET ĠENERALI

      Artikolu 19
      Listi ta’ arbitri
      1.   Is-sottokumitat “l-industrija, il-kummerċ, u s-servizzi” għandu, mhux aktar tard minn sitt xhur wara d-dhul fis-seħħ ta’ dan il-Ftehim, jistabbilixxi lista ta’ mill-anqas 15-il individwu li jkunu lesti u kapaċi jservu ta’ arbitri. Kull waħda mill-Partijiet għandha tipproponi mill-anqas ħames individwi biex iservu ta’ arbitri. Iż-żewġ Partijiet għandhom jagħżlu wkoll tal-anqas ħames individwi li ma jkunux ċittadini tal-ebda waħda mill-Partijiet u li għandhom jagħmluha ta’ president tal-bord tal-arbitraġġ. Is-sottokumitat “l-industrija, il-kummerċ, u s-servizzi” għandu jiżgura li l-lista tinżamm dejjem fuq dan il-livell.
      2.   L-arbitri għandu jkollhom għarfien speċjalizzat jew esperjenza fid-dritt u fil-kummerċ internazzjonali. Dawn għandhom ikunu indipendenti, iservu fil-kapaċitajiet individwali tagħhom u ma jieħdux struzzjonijiet minn kwalunkwe organizzazzjoni jew gvern, u lanqas ma jkunu affiljati mal-gvern ta’ kwalunkwe waħda mill-Partijiet, u għandhom ikunu konformi mal-Kodiċi tal-Kondotta annessa ma’ dan il-Ftehim.
      3.   Is-sottokumitat “l-industrija, il-kummerċ, u s-servizzi” jista’ jistabbilixxi listi addizzjonali ta’ mill-anqas 15-il individwu li jkollhom kompetenza esperta settorjali fi kwistjonijiet speċifiċi koperti mill-ftehim imsemmi fl-Artikolu 2. Kull waħda mill-Partijiet għandha tipproponi mill-anqas ħames individwi biex iservu ta’ arbitri. Iż-żewġ Partijiet għandhom jagħżlu wkoll tal-anqas ħames individwi li ma jkunux ċittadini tal-ebda waħda mill-Partijiet u li għandhom jagħmluha ta’ president tal-bord tal-arbitraġġ. Meta jsir rikors għall-proċedura tal-għażla tal-Artikolu 6 Paragrafu 2, il-presidenti tas-sottokumitat “l-industrija, il-kummerċ, u s-servizzi” jistgħu jużaw lista settorjali bil-qbil taż-żewġ Partijiet.
      Artikolu 20
      Ir-relazzjoni mal-obbligi tad-WTO
      1.   Meta Parti tfittex soluzzjoni għal tilwim dwar obbligu taħt il-Ftehim tad-WTO, hija tista’ tirrikorri għar-regoli u l-proċeduri rilevanti tal-Ftehim tad-WTO, li xorta japplikaw minkejja d-dispożizzjonijiet ta’ dan il-Ftehim.
      2.   Meta Parti tfittex soluzzjoni għal tilwim dwar obbligu li jaqa’ taħt l-ambitu ta’ dan il-Ftehim kif definit fl-Artikolu 2, hija tista’ tirrikorri għar-regoli u l-proċeduri ta’ dan il-Ftehim.
      3.   Sakemm il-Partijiet ma jiftiehmux mod ieħor, meta Parti tfittex soluzzjoni għal tilwim dwar obbligu li jaqa’ taħt l-ambitu ta’ dan il-Ftehim kif definit fl-Artikolu 2, li jkun ekwivalenti fis-sostanza għal obbligu taħt id-WTO, hija tista’ tirrikorri għar-regoli u l-proċeduri tal-Ftehim tad-WTO, li japplikaw minkejja d-dispożizzjonijiet ta’ dan il-Ftehim.
      4.   Hekk kif jinbdew il-proċeduri għas-soluzzjoni tat-tilwim, il-forum magħżul skont il-paragrafi preċedenti, jekk ma jkunx irrifjuta l-ġurisdizzjoni tiegħu, għandu jintuża għall-esklużjoni tal-ieħor.
      5.   F’dan il-Ftehim xejn ma jżomm Parti milli timplimenta s-sospenzjoni ta’ obbligi awtorizzati mill-Entità tad-WTO għas-Soluzzjoni tat-Tilwim. Il-Ftehim tad-WTO m’għandux jiġi invokat sabiex iżomm lil xi Parti milli tissospendi l-obbligi skont dan il-Ftehim.
      Artikolu 21
      Il-limiti taż-żmien
      1.   Il-limiti kollha ta’ żmien stabbiliti f’dan il-Ftehim, inklużi l-limiti biex il-bordijiet tal- arbitraġġ jinnotifikaw id-deċiżjonijiet tagħhom, għandhom jingħaddu f’jiem kalendarji mill-jum li jsegwi l-att jew il-fatt li jkunu qed jirreferu għalih, sakemm ma jkunx ġie speċifikat mod ieħor.
      2.   Kwalunkwe limitu taż-żmien imsemmi f’dan il-Ftehim jista’ jiġi modifikat bi ftehim reċiproku tal-Partijiet. Il-Partijiet jimpenjaw irwieħhom li jagħtu konsiderazzjoni favorevoli lit-talbiet għall-estenzjonijiet ta’ kull limitu ta’ żmien li jsiru minħabba diffikultajiet li kwalunkwe Parti taf tħabbat wiċċha magħhom biex tikkonforma mal-proċeduri ta’ dan il-Ftehim. Fuq talba ta’ xi waħda mill-Partijiet, il-bord tal-arbitraġġ jista’ jimmodifika l-limiti ta’ żmien applikabbli fil-proċedimenti, filwaqt li jqis il-livell differenti ta’ żvilupp tal-Partijiet.
      Artikolu 22
      Reviżjoni u Modifika tal-Ftehim
      1.   Wara li jidħlu fis-seħħ dan il-Ftehim u l-Annessi tiegħu, il-Kunsill ta’ Assoċjazzjoni jista’, f’kull żmien, jirrevedi l-implimentazzjoni tagħhom, bil-ħsieb li jiddeċiedi dwar il-kontinwazzjoni, il-modifika jew it-tmiem tagħhom.
      2.   F’din ir-reviżjoni, il-Kunsill ta’ Assoċjazzjoni jista’ jqis il-possibbiltà li joħloq entità tal-appell komuni għal għadd ta’ ftehimiet Ewro-Mediterranji.
      3.   Il-Kunsill ta’ Assoċjazzjoni jista’ jiddeċiedi li jimmodifika dan il-Ftehim u l-annessi tiegħu.
      Artikolu 23
      Dħul fis-seħħ
      Dan il-Ftehim ikun approvat mill-Partijiet skont il-proċeduri rispettivi tagħhom. Dan il-Ftehim għandu jidħol fis-seħħ fl-ewwel jum tat-tieni xahar wara d-data meta l-Partijiet ikunu nnotifikaw lil xulxin li l-proċeduri msemmija f’dan l-Artikolu jkunu tlestew.

         Magħmul fi Brussell, f’żewġ kopji, fit-tlettax-il jum ta’ Diċembru tas-sena elfejn u għaxra, fil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana, Ungeriża u Għarbija, kull test huwa daqstant awtentiku.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Кралство Мароко
            Por el Reino de Marruecos
            Za Marocké království
            For Kongeriget Marokko
            Für das Königreich Marokko
            Maroko Kuningriigi nimel
            Για το Βασίλειο του Μαρόκου
            For the Kingdom of Morocco
            Pour le Royaume du Maroc
            Per il Regno del Marocco
            Marokas Karalistes vārdā –
            Maroko Karalystės vardu
            A Marokkói Királyság részéről
            Għar-Renju tal-Marokk
            Voor het Koninkrijk Marokko
            W imieniu Królestwa Maroka
            Pelo Reino de Marrocos
            Pentru Regatul Maroc
            Za Marocké kráľovstvo
            Za Kraljevino Maroko
            Marokon kuningaskunnan puolesta
            För Konungariket Marocko

         (1)  Id-dispożizzjonijiet ta’ dan il-Ftehim huma mingħajr preġudizzju għall-Artikolu 34 tal-Protokoll dwar id-definizzjoni tal-kunċett ta’ “prodotti ta’ oriġini” u l-metodi ta’ kooperazzjoni amministrattiva.

         ANNESSI

                        ANNESS I:

                     REGOLI TA’ PROĊEDURA GĦALL-ARBITRAĠĠ

                        ANNESS II:

                     KODIĊI TAL-KONDOTTA GĦALL-MEMBRI TAL-BORDIJIET TAL-ARBITRAĠĠ U L-MEDJATURI

            ANNESS I

               REGOLI TA' PROĊEDURA GĦALL-ARBITRAĠĠ

               Dispożizzjonijiet ġenerali

                        1.

                        F'dan il-Ftehim u skont dawn ir-regoli:

                                    “konsulent” tfisser persuna miżmuma minn Parti biex tagħti pariri jew tassisti lil dik il-Parti fil-proċedimenti tal-bord tal-arbitraġġ;

                                    “il-Parti li tressaq l-ilment” tfisser kwalunkwe Parti li titlob it-twaqqif ta’ bord tal-arbitraġġ skont l-Artikolu 5 ta’ dan il-Ftehim;

                                    “il-Parti li fil-konfront tagħha jsir l-ilment” tfisser il-Parti li qiegħed ikun allegat li qiegħda tikser id-dispożizzjonijiet imsemmija fl-Artikolu 2 ta’ dan il-Ftehim;

                                    “il-bord tal-arbitraġġ” tfisser bord imwaqqaf skont l-Artikolu 6 ta’ dan il-Ftehim;

                                    “rappreżentant ta’ Parti” tfisser persuna impjegata jew kwalunkwe persuna maħtura minn dipartiment jew aġenzija tal-gvern jew kwalunkwe entità pubblika oħra ta’ xi waħda mill-Partijiet;

                                    “jum” ifisser jum kalendarju, sakemm ma jkunx speċifikat mod ieħor.

                        2.

                        Il-Parti li fil-konfront tagħha jsir l-ilment għandha tkun inkarigata mill-amministrazzjoni loġistika tal-proċedimenti għas-soluzzjoni tat-tilwima, b'mod partikulari l-organizzazzjoni tas-seduti ta’ smigħ tal-każ, sakemm ma jkunx hemm qbil mod ieħor. Madankollu, l-Unjoni Ewropea għandha tifdi l-ispejjeż konnessi mal-kwistjonijiet kollha organizzattivi fir-rigward tal-konsulenzi, il-medjazzjoni u l-arbitraġġ, bl-eċċezzjoni tar-rimunerazzjoni u l-ispejjeż li għandhom jitħallsu lill-medjaturi u l-arbitri, li għandhom jinqasmu.

               Notifiki

                        3.

                        Il-Partijiet u l-bord tal-arbitraġġ għandhom jgħaddu kull talba, notifika, sottomissjoni bil-miktub jew kull dokument ieħor permezz tal-posta elettronika, b'kopja mibgħuta fl-istess jum bil-faks, bil-posta reġistrata, b'kurrier, bi twassil li għalih tintalab riċevuta, jew bi kwalunkwe mezz ieħor tat-telekomunikazzjoni li jipprovdi prova li d-dokument ikun intbagħat. Sakemm ma jiġix pruvat mod ieħor, messaġġ mibgħut bil-posta elettronika jew bil-faksimile għandu jitqies li jasal fl-istess jum meta jkun intbagħat.

                        4.

                        Kull Parti għandha tipprovdi kopja elettronika ta’ kull sottomissjoni bil-miktub lill-Parti l-oħra u lil kull wieħed mill-arbitri. Kopja stampata tad-dokument għandha tiġi provduta wkoll.

                        5.

                        In-notifiki kollha għandhom ikunu indirizzati lill-Ministeru Barrani tal-Marokk u lid-Direttorat-Ġenerali għall-Kummerċ tal-Kummissjoni Ewropea, rispettivament.

                        6.

                        Żbalji żgħar ta’ natura klerikali li jsiru fi kwalunkwe talba, notifika, sottomissjoni bil-miktub jew dokument ieħor relatat mal-proċeduri tal-bord tal-arbitraġġ jistgħu jitranġaw billi jintbagħat dokument ġdid li jindika b'mod ċar fejn ikunu saru l-bidliet.

                        7.

                        Jekk l-aħħar jum li fih irid isir it-twassil ta’ xi dokument jaħbat jum ta’ vakanza uffiċjali jew jum ta’ mistrieħ fil-Marokk jew fil-Komunità, id-dokument jista' jitwassal fl-ewwel jum tax-xogħol li jkun imiss. Il-Partijiet jistgħu jiskambjaw bejniethom lista tad-dati tal-vakanzi uffiċjali u l-jiem ta’ mistrieħ tagħhom fl-ewwel Tnejn ta’ kull Diċembru b'referenza għas-sena li tkun tmiss. L-ebda dokument, notifika jew talba ta’ kull xorta m'għandhom jitqiesu li jkunu waslu nhar vakanza uffiċjali jew f'jum ta’ mistrieħ. Barra minn hekk, għall-għadd tal-limiti ta’ żmien kollha stabbiliti ppreżentati f'dan il-Ftehim bħala jiem ta’ xogħol, jiġu kkunsidrati l-jiem ta’ xogħol biss li huma komuni għaż-żewġ Partijiet.

                        8.

                        Skont l-oġġett tad-dispożizzjonijiet tat-tilwima, għandha tintbagħat, b'mod konformi ma’ dan il-Ftehim, kopja tat-talbiet u n-notifiki kollha indirizzati lis-sottokumitat “l-industrija, il-kummerċ, u s-servizzi” lis-sottokumitati l-oħra rilevanti mwaqqfa skont il-Ftehim ta’ Assoċjazzjoni.

               Il-bidu tal-arbitraġġ

                        9.

                                    (a)

                                    Jekk skont l-Artikolu 6 ta’ dan il-Ftehim jew tar-Regoli 19, 20 jew 49 ta’ dawn ir-Regoli ta’ Proċedura l-membri tal-bord tal-arbitraġġ jintgħażlu bil-lottijiet, ir-rappreżentanti taż-żewġ Partijiet għandhom ikunu preżenti meta jittellgħu l-lottijiet.

                                    (b)

                                    Sakemm il-Partijiet ma jiftiehmux mod ieħor, huma għandhom jiltaqgħu mal-bord tal-arbitraġġ fi żmien sebat ijiem xogħol mit-twaqqif tiegħu biex jistabbilixxu dawk il-kwistjonijiet li l-Partijiet jew il-bord tal-arbitraġġ iqisu xierqa, inklużi r-rimunerazzjoni u l-ispejjeż li għandhom jitħallsu lill-arbitri, li jkunu skont l-istandards tad-WTO. Il-membri tal-bord tal-arbitraġġ u r-rappreżentanti tal-Partijiet jistgħu jieħdu sehem f'din il-laqgħa permezz tat-telefown jew ta’ konferenza awdjoviżiva.

                        10.

                                    (a)

                                    Sakemm il-Partijiet ma jaqblux mod ieħor, fi żmien ħamest ijiem minn meta jintgħażlu l-arbitri, it-termini ta’ referenza tal-bord tal-arbitraġġ għandhom ikunu:
                                    “li jeżamina, fid-dawl tad-dispożizzjonijiet rilevanti tal-ftehim imsemmi fl-Artikolu 2 tal-Ftehim dwar is-Soluzzjoni tat-Tilwim, il-kwistjoni msemmija fit-talba għat-twaqqif tal-bord ta’ arbitraġġ, li għandu jiddeċiedi dwar il-kompatibilità tal-miżura inkwistjoni mad-dispożizzjonijiet imsemmija fl-Artikolu 2 tal-Ftehim dwar is-Soluzzjoni tat-Tilwim u li jiddeċiedi skont l-Artikolu 8 tal-Ftehim dwar is-Soluzzjoni tat-Tilwim.”

                                    (b)

                                    Il-Partijiet jeħtieġilhom jinnotifikaw it-termini ta’ referenza maqbula lill-bord tal-arbitraġġ fi żmien ħamest ijiem tax-xogħol minn meta jkunu laħqu qbil bejniethom.

               Sottomissjonijiet inizjali

                        11.

                        Il-Parti li tressaq l-ilment għandha tagħti s-sottomissjoni inizjali tagħha bil-miktub mhux aktar tard minn 20 jum wara t-twaqqif tal-bord tal-arbitraġġ. Il-Parti li fil-konfront tagħha jsir l-ilment għandha tagħti l-kontrosottomissjoni tagħha bil-mitkub mhux aktar tard minn 20 jum wara d-data tat-twassil tas-sottomissjoni bil-miktub inizjali.

               Il-ħidma tal-bordijiet tal-arbitraġġ

                        12.

                        Il-president tal-bord tal-arbitraġġ għandu jippresjiedi fil-laqgħat kollha tal-bord. Bord tal-arbitraġġ jista' jiddelega lill-president l-awtorità li jieħu deċiżjonijiet amministrattivi jew proċedurali.

                        13.

                        Sakemm ma jiġix stipulat mod ieħor f'dan il-Ftehim, il-bord tal-arbitraġġ jista' jwettaq l-attivitajiet tiegħu bi kwalunkwe mezz, inkuż b'komunikazzjoni bit-telefown, fax jew kollegamenti bil-kompjuter.

                        14.

                        L-arbitri biss jistgħu jieħdu sehem fid-deliberazzjonijiet tal-bord tal-arbitraġġ, iżda l-bord tal-arbitraġġ jista' jippermetti lill-assistenti tiegħu sabiex ikunu preżenti waqt id-deliberazzjonijiet tiegħu.

                        15.

                        L-abbozzar ta’ kull deċiżjoni għandha tibqa' r-responsabbiltà esklużiva tal-bord tal-arbitraġġ u ma tistax tiġi delegata.

                        16.

                        Meta tqum xi kwistjoni proċedurali li mhix koperta mid-dispożizzjonijiet ta’ dan il-Ftehim u l-annessi tiegħu, il-bord tal-arbitraġġ, wara li jikkonsulta l-Partijiet, jista' jadotta proċedura xierqa li tkun kompatibbli ma’ dawk id-dispożizzjonijiet.

                        17.

                        Meta l-bord tal-arbitraġġ iqis li hemm il-ħtieġa li jiġi modifikat xi limitu ta’ żmien applikabbli fil-proċedimenti jew li jagħmel xi aġġustament proċedurali jew amministrattiv ieħor, dan għandu jinforma bil-miktub lill-Partijiet bir-raġunijiet għall-bidliet jew l-aġġustament u bil-perjodu jew aġġustament li jkun meħtieġ. Il-bord tal-arbitraġġ jista' jadotta din il-bidla jew modifika bħal din wara li jkun ikkonsulta lill-Partijiet. Il-limiti ta’ żmien fi ħdan l-Artikolu 8 Paragrafu 2 ta’ dan il-Ftehim ma jistgħux jiġu emendati.

               Sostituzzjoni

                        18.

                        Jekk arbitru ma jkunx jista' jipparteċipa fil-proċedimenti, jirtira ruħu, jew jeħtieġ li jiġi sostitwit, għandu jintgħażel wieħed ieħor biex jeħodlu postu skont l-Artikolu 6 Paragrafu 3.

                        19.

                        Meta Parti tqis li xi arbitru ma jikkonformax mar-rekwiżiti tal-Kodiċi tal-Kondotta u għaldaqstant għandu jiġi sostitwit, din il-Parti għandha tinnotifika lill-Parti l-oħra fi żmien 15-il jum minn meta tkun intebħet biċ-ċirkustanzi tal-vjolazzjoni materjali tal-Kodiċi tal-Kondotta min-naħa tal-arbitru.
                        Meta Parti tqis li xi arbitru għajr il-president ma jikkonformax mar-rekwiżiti tal-Kodiċi tal-Kondotta, il-Partijiet għandhom jikkonsultaw u, jekk jaqblu dwar dan, jibdlu l-arbitru u jagħżlu sostitut skont il-proċedura stipulata fl-Artikolu 6 Paragrafu 3 ta’ dan il-Ftehim.
                        Jekk il-Partijiet jonqsu milli jaqblu dwar il-ħtieġa li jinbidel l-arbitru, kull waħda mill-Partijiet tista' titlob li din il-kwistjoni tiġi riferuta lill-president tal-bord tal-arbitraġġ, u d-deċiżjoni tiegħu għandha tkun waħda finali.
                        Jekk il-president isib li xi arbitru ma jikkonformax mar-rekwiżiti tal-Kodiċi tal-Kondotta, dan jew din għandu/għandha jagħżel/tagħżel arbitru ġdid bix-xorti minn fost il-ġabra ta’ individwi msemmija fl-Artikolu 19 Paragrafu 1 ta’ dan il-Ftehim li tagħha kien Membru l-arbitru oriġinali. Jekk l-arbitru oriġinali kien intgħażel mill-Partijiet skont l-Artikolu 6 Paragrafu 2 ta’ dan il-Ftehim, is-sostitut għandu jintgħażel bix-xorti minn fost il-ġabriet ta’ individwi li jkunu ġew proposti mill-Parti li tressaq l-ilment u minn Parti li fil-konfront tagħha jsir l-ilment skont l-Artikolu 19 Paragrafu 1 ta’ dan il-Ftehim. L-għażla tal-arbitru l-ġdid għandha ssir fi żmien ħamest ijiem tax-xogħol minn meta titressaq it-talba lill-president tal-bord tal-arbitraġġ.

                        20.

                        Meta xi Parti tqis li l-president tal-bord tal-arbitraġġ ma jikkonformax mar-rekwiżiti tal-Kodiċi tal-Kondotta, il-Partijiet għandhom jikkonsultaw u, jekk jaqblu dwar dan, jibdlu l-president u jagħżlu sostitut skont il-proċedura stipulata fl-Artikolu 6 Paragrafu 3 ta’ dan il-Ftehim.
                        Jekk il-Partijiet jonqsu milli jaqblu dwar il-ħtieġa li jibdlu l-president, kwalunkwe Parti tista' titlob li din il-kwistjoni tingħadda lil xi wieħed mill-membri li jkun għad fadal fost il-ġabra ta’ individwi magħżula sabiex jagħmluha ta’ presidenti skont l-Artikolu 19 Paragrafu 1 ta’ dan il-Ftehim. Ismu jew isimha għandu jittella' bix-xorti mill-presidenti tas-sottokumitat “l-industrija, il-kummerċ, u s-servizzi”, jew minn delegat tal-presidenti. Id-deċiżjoni ta’ din il-persuna dwar il-ħtieġa li jinbidel il-president għandha tkun waħda finali.
                        Jekk din il-persuna tiddeċiedi li l-president oriġinali ma jikkonformax mar-rekwiżiti tal-Kodiċi tal-Kondotta, dan jew din għandu/għandha jagħżel/tagħżel president ġdid bix-xorti minn fost dawk li jkun għad fadal fost il-ġabra ta’ individwi msemmija fl-Artikolu 19 Paragrafu 1 ta’ dan il-Ftehim li jistgħu jagħmluha ta’ presidenti. Din l-għażla tal-president il-ġdid għandha ssir fi żmien ħamest ijiem tax-xogħol minn meta titressaq it-talba msemmija f'dan il-paragrafu.

                        21.

                        Il-proċedimenti tal-bord tal-arbitraġġ għandhom jiġu sospiżi matul il-perjodu ta’ żmien li jittieħed sabiex jitwettqu l-proċeduri provduti fir-Regoli 18, 19 u 20.

               Is-seduti ta' smigħ

                        22.

                        Il-president għandu jiffissa d-data u l-ħin tas-seduti ta’ smigħ f'konsultazzjoni mal-Partijiet u l-membri l-oħra tal-bord tal-arbitraġġ, u jikkonferma dan bil-miktub lill-Partijiet. Din l-informazzjoni għandha ssir ukoll disponibbli pubblikament mill-Parti inkarigata mill-amministrazzjoni loġistika tal-proċedimenti jekk is-smigħ ikun miftuħ għall-pubbliku. Dment li kull Parti taqbel, il-bord tal-arbitraġġ jista' jiddeċiedi li ma jtellax xi seduta ta’ smigħ.

                        23.

                        Sakemm il-Partijiet ma jaqblux mod ieħor, is-seduta ta’ smigħ għandha tittella' fi Brussell jekk il-Parti li tressaq l-ilment tkun il-Marokk u fir-Rabat jekk il-Parti li tressaq l-ilment tkun l-Unjoni.

                        24.

                        Il-bord tal-arbitraġġ ma jistax itella' seduta addizzjonali ta’ smigħ ħlief f'ċirkustanzi eċċezzjonali. Ma jistgħux jittellgħu seduti addizzjonali ta’ smigħ għall-proċeduri stabbiliti skont l-Artikolu 10(2), 11(2), 12(3) u 13(2) ta’ dan il-Ftehim.

                        25.

                        L-arbitri kollha għandhom ikunu preżenti mill-bidu sat-tmiem ta’ kull seduta ta’ smigħ.

                        26.

                        Dawn il-persuni jistgħu jkunu preżenti għas-seduta ta’ smigħ, irrespettivament minn jekk il-proċeduri jkunux miftuħa għall-pubbliku jew le:

                                    (a)

                                    rappreżentanti tal-Partijiet;

                                    (b)

                                    konsulenti tal-Partijiet;

                                    (c)

                                    persunal amministrattiv, interpreti, tradutturi u relaturi tal-qorti; u

                                    (d)

                                    l-assistenti tal-arbitri.

                              Ir-rappreżentanti u l-konsulenti tal-Partijiet biss jistgħu jindirizzaw lill-bord tal-arbitraġġ.

                        27.

                        Mhux aktar tard minn ħamest ijiem tax-xogħol qabel id-data ta’ seduta tas-smigħ, kull Parti għandha tipprovdi lill-bord tal-arbitraġġ lista tal-ismijiet ta’ dawk il-persuni li jkunu sejrin jitkellmu matul is-seduta ta’ smigħ f'isem dik il-Parti u ta’ rappreżentanti jew konsulenti oħra li jkunu sejrin jattendu s-seduta ta’ smigħ.

                        28.

                        Is-seduti ta’ smigħ tal-bordijiet tal-arbitraġġ għandhom ikunu miftuħa għall-pubbliku, sakemm il-Partijiet ma jiddeċiedux mod ieħor. Jekk il-Partijiet jiddeċiedu li s-seduta ta’ smigħ tkun magħluqa għall-pubbliku, parti mis-seduta ta’ smigħ tista' xorta tkun miftuħa għall-pubbliku jekk il-bord tal-arbitraġġ, fuq talba mill-Partijiet, jiddeċiedi li jsir hekk. Madankollu, il-bord tal-arbitraġġ għandu jiltaqa' f'seduta magħluqa meta s-sottomissjoni u l-argumenti ta’ xi Parti jkun fihom informazzjoni kummerċjali kunfidenzjali.

                        29.

                        Il-bord tal-arbitraġġ għandu jmexxi s-seduta ta’ smigħ kif ġej:

                                    L-Argument

                                                (a)

                                                l-argument tal-Parti li tressaq l-ilment;

                                                (b)

                                                l-argument tal-Parti li fil-konfront tagħha jsir l-ilment.

                                    Il-Kontro-Argument

                                                (a)

                                                l-argument tal-Parti li tressaq l-ilment;

                                                (b)

                                                il-kontrorisposta tal-Parti li fil-konfront tagħha jsir l-ilment.

                        30.

                        Il-bord tal-arbitraġġ jista' jindirizza mistoqsijiet liż-żewġ Partijiet fi kwalunkwe waqt tas-seduta tas-smigħ.

                        31.

                        Il-bord tal-arbitraġġ għandu jagħmel arranġamenti, għat-tlestija u t-twassil lill-Partijiet, mill-aktar fis possibbli, tat-traskrizzjoni ta’ kull seduta ta’ smigħ.

                        32.

                        Kull Parti tista' tipprovdi sottomissjoni supplimentari bil-miktub fir-rigward ta’ kwalunkwe kwistjoni li tkun qamet matul is-seduta ta’ smigħ fi żmien għaxart ijiem (10) tax-xogħol mis-seduta ta’ smigħ.

               Mistoqsijiet bil-miktub

                        33.

                        Il-bord tal-arbitraġġ jista' fi kwalunkwe waqt tal-proċedimenti jindirizza mistoqsijiet bil-miktub lil xi waħda mill-Partijiet jew lit-tnejn li huma. Iż-żewġ Partijiet għandhom jirċievu kopja tal-mistoqsijiet kollha magħmula mill-bord tal-arbitraġġ.

                        34.

                        Kull Parti għandha wkoll tipprovdi lill-Parti l-oħra kopja tar-risposta tagħha bil-miktub għall-mistoqsijiet li l-bord tal-arbitraġġ ikun għamel. Kull Parti għandha tingħata l-opportunità li tipprovdi kummenti bil-miktub dwar it-tweġiba mogħtija mill-Parti l-oħra sa ħamest ijiem tax-xogħol minn meta din tkun waslet.

               Il-kunfidenzjalità

                        35.

                        Il-Partijiet għandhom iżommu l-kunfidenzjalità tas-seduti tas-smigħ tal-bord tal-arbitraġġ meta s-seduti ta’ smigħ jittellgħu fil-magħluq, skont ir-Regola 28. Kull Parti għandha tqis bħala kunfidenzjali kull informazzjoni mressqa mill-Parti l-oħra quddiem il-bord tal-arbitraġġ li dik il-Parti tkun iddefiniet bħala kunfidenzjali. Meta Parti tissottometti verżjoni kunfidenzjali tas-sottomissjonijiet tagħha bil-miktub lill-bord tal-arbitraġġ, din jeħtieġilha wkoll, fuq talba tal-Parti l-oħra, tipprovdi sommarju mhux kunfidenzjali tal-informazzjoni li tinsab fis-sottomissjonijiet li jista' jitqiegħed għad-dispożizzjoni tal-pubbliku, mhux aktar tard minn 15-il jum wara li tkun saret it-talba jew is-sottomissjoni, skont liema minnhom isseħħ l-aħħar. Xejn f'dawn ir-regoli ma jżomm lil xi Parti milli tiżvela lill-pubbliku stqarrijiet dwar il-pożizzjonijiet tagħha nfisha.

               Kuntatti ex parte

                        36.

                        Il-bord tal-arbitraġġ m'għandux jiltaqa' ma’ xi Parti jew jikkuntattjaha fl-assenza tal-Parti l-oħra.

                        37.

                        L-ebda membru tal-bord tal-arbitraġġ m'għandu jiddiskuti kwalunkwe aspett tas-suġġett tal-proċedimenti ma’ Parti waħda jew maż-żewġ Partijiet fl-assenza tal-arbitri l-oħra.

               Sottomissjonijiet amicus curiae

                        38.

                        Sakemm il-Partijiet ma jkunux qablu mod ieħor sa ħamest ijiem mid-data tat-twaqqif tal-bord tal-arbitraġġ, l-istess bord jista' jirċievi sottomissjonijiet bil-miktub mhux mitluba, dejjem jekk dawn isiru fi żmien għaxart ijiem (10) mid-data tat-twaqqif tal-bord tal-arbitraġġ, u li jkunu konċiżi u f'kull każ mhux itwal minn 15-il faċċata ttajpjata, inklużi kwalunkwe annessi, u li jkunu direttament rilevanti għall-kwistjoni fattwali li jkun qiegħed jikkunsidra l-bord tal-arbitraġġ.

                        39.

                        Is-sottomissjoni għandha tinkludi deskrizzjoni tal-persuna li tkun qiegħda tagħmel is-sottomissjoni, sew naturali jew ġuridika, inkluża n-natura tal-attivitajiet tagħha u s-sorsi ta’ finanzjament, u tispeċifika n-natura tal-interess li dik l-istess persuna jkollha fil-proċediment tal-arbitraġġ. Din għandha tinkiteb bil-lingwi magħżula mill-Partijiet skont ir-Regoli 42 u 43 ta’ dawn ir-Regoli ta’ Proċedura.

                        40.

                        Fid-deċiżjoni tiegħu, il-bord tal-arbitraġġ għandu jelenka s-sottomissjonijiet kollha li jkun irċieva li jkunu konformi mar-regoli msemmija qabel. Il-bord tal-arbitraġġ m'għandu l-ebda obbligu li jindirizza, fid-deċiżjoni tiegħu, l-argumenti mressqa f'sottomissjonijiet bħal dawn. Kull sottomissjoni li jikseb il-bord tal-arbitraġġ skont din ir-regola għandha tiġi sottomessa lill-Partijiet għall-kummenti tagħhom.

               Każijiet urġenti

                        41.

                        F'każijiet ta’ urġenza msemmija f'dan il-Ftehim, il-bord tal-arbitraġġ, wara li jikkonsulta lill-Partijiet, għandu jaġġusta l-limiti ta’ żmien imsemmija f'dawn ir-regoli skont kif ikun jixraq u għandu jinnotifika lill-Partijiet dwar aġġustamenti bħal dawn.

               It-traduzzjoni u l-interpretazzjoni

                        42.

                        Matul il-konsultazzjonijiet imsemmija fl-Artikolu 6(2) ta’ dan il-Ftehim, u mhux aktar tard mil-laqgħa msemmija fir-Regola 9(b) ta’ dawn ir-Regoli ta’ Proċedura, il-Partijiet għandhom jagħmlu l-almu tagħhom sabiex jilħqu qbil fuq lingwa ta’ ħidma komuni għall-proċedimenti quddiem il-bord tal-arbitraġġ.

                        43.

                        Jekk il-Partijiet ma jirnexxielhomx jaqblu dwar lingwa ta’ ħidma komuni, kull Parti għandha tagħmel l-arranġamenti u tħallas għall-ispejjeż tat-traduzzjoni tas-sottomissjonijiet bil-miktub tagħha għal-lingwa magħżula mill-Parti l-oħra.

                        44.

                        Il-Parti li fil-konfront tagħha jsir l-ilment għandha tagħmel l-arranġamenti għall-interpretazzjoni tas-sottomissjonijiet bil-fomm għal-lingwi magħżula mill-Partijiet.

                        45.

                        Id-deċiżjonijiet tal-bord tal-arbitraġġ għandhom jiġu nnotifikati bil-lingwa jew lingwi magħżula mill-Partijiet.

                        46.

                        Kwalunkwe Parti tista' tipprovdi kummenti dwar kull verżjoni tradotta ta’ xi dokument li jkun tħejja skont dawn ir-regoli.

               Kalkolu tal-limiti ta' żmien

                        47.

                        Meta, minħabba l-applikazzjoni tar-Regola 7 ta’ dawn ir-Regoli ta’ proċedura, xi Parti tirċievi dokument f'data differenti minn dik meta l-Parti l-oħra tkun irċeviet l-istess dokument, kull perjodu ta’ żmien li jinħadem abbażi tad-data tal-wasla ta’ dak id-dokument għandu jiġi kkalkulat mill-aħħar data li fiha jkun wasal dak id-dokument.

               Proċeduri oħra

                        48.

                        Dawn ir-Regoli ta’ proċedura huma applikabbli wkoll għall-proċeduri stabbiliti skont l-Artikolu 10(2), 11(2), 12(3) u 13(2) ta’ dan il-Ftehim. Madankollu, il-limiti ta’ żmien stabbiliti f'dawn ir-Regoli ta’ proċedura għandhom jiġu aġġustati skont il-limiti ta’ żmien speċjali stipulati għall-adozzjoni ta’ deċiżjoni mill-bord tal-arbitraġġ f'dawk il-proċeduri l-oħra.

                        49.

                        F'każ li l-bord oriġinali, jew xi wħud mill-membri tiegħu, ma jkunux jistgħu jiltaqgħu mill-ġdid għall-proċeduri stabbiliti skont l-Artikolu 10(2), 11(2), 12(3) u 13(2) ta’ dan il-Ftehim, għandhom japplikaw il-proċeduri stipulati fl-Artikolu 6 ta’ dan il-Ftehim. Il-limitu ta’ żmien għan-notifika tad-deċiżjoni għandu jiġi estiż għal 15-il jum.

            ANNESS II

               KODIĊI TAL-KONDOTTA GĦALL-MEMBRI TAL-BORDIJIET TAL-ARBITRAĠĠ U L-MEDJATURI

               Definizzjonijiet

                        1.

                        F’din il-Kodiċi tal-Kondotta:

                                    (a)

                                    “membru” jew “arbitru” tfisser membru ta’ bord tal-arbitraġġ imwaqqaf effettivament skont l-Artikolu 6 ta’ dan il-Ftehim;

                                    (b)

                                    “medjatur” tfisser persuna li tmexxi medjazzjoni skont l-Artikolu 4 ta’ dan il-Ftehim;

                                    (c)

                                    “kandidat” tfisser individwu li ismu jkun fil-lista tal-arbitri msemmija fl-Artikolu 19 ta’ dan il-Ftehim u li jkun ikkunsidrat għall-għażla bħala membru ta’ bord tal-arbitraġġ skont l-Artikolu 6 ta’ dan il-Ftehim;

                                    (d)

                                    “assistent” tfisser persuna li, skont it-termini tal-ħatra ta’ xi membru, tmexxi, tirriċerka jew tipprovdi l-assistenza lill-membru;

                                    (e)

                                    “proċediment”, fejn mhux speċifikat mod ieħor, tfisser proċediment ta’ bord tal-arbitraġġ skont dan il-Ftehim;

                                    (f)

                                    “persunal”, fir-rigward ta’ xi membru, tfisser persuni taħt it-tmexxija jew il-kontroll tal-membru, minbarra l-assistenti.

               Responsabbiltajiet lejn il-proċess

                        2.

                        Kull kandidat u kull membru għandu jevita kondotta mhux xierqa u l-impressjoni ta’ kondotta mhux xierqa, għandu jkun independenti u imparzjali, għandu jevita kunflitti ta’ interess diretti jew indiretti u għandu josserva l-ogħla standards ta’ kondotta sabiex jinżammu l-integrità u l-imparzjalità tal-mekkaniżmu li jwassal għas-soluzzjoni tat-tilwim. Il-membri preċedenti għandhom josservaw l-obbligi stabbiliti fl-Artikoli 15, 16, 17 u 18 ta’ din il-Kodiċi tal-Kondotta.

               Obbligi dwar x’għandu jiġi żvelat

                        3.

                        Qabel ma tiġi kkonfermata l-għażla ta’ xi membru tal-bord tal-arbitraġġ skont dan il-Ftehim, kandidat għandu jiżvela kwalunkwe interessi, relazzjonijiet jew kwistjonijiet li għandhom imnejn jolqtu l-indipendenza jew l-imparzjalità tiegħu jew tagħha jew li jafu b’mod raġonevoli joħolqu impressjoni ta’ kondotta mhux xierqa jew ta’ xaqlib lejn xi naħa fil-proċediment. Għal dan il-għan, kandidat għandu jagħmel l-isforzi raġonevoli kollha sabiex isir konxju ta’ kwalunkwe interess, relazzjoni u kwistjoni ta’ dan it-tip.

                        4.

                        Kandidat jew membru għandhom jikkomunikaw biss affarijiet marbuta mal-ksur attwali jew potenzjali ta’ din il-Kodiċi tal-Kondotta lis-sottokumitat “l-industrija, il-kummerċ, u s-servizzi” sabiex dawn jiġu kkunsidrati mill-Partijiet.

                        5.

                        Wara li jintgħażel, membru għandu jibqa’ jagħmel kull sforz raġonevoli biex isir konxju ta’ kwalunkwe interess, relazzjoni jew kwistjoni msemmija fl-Artikolu 3 ta’ din il-Kodiċi tal-Kondotta u għandu jiddikjarahom. L-obbligu li dawn ikunu ddikjarati huwa dover kontinwu li jirrikjedi li l-membri kollha jiddikjaraw interessi, relazzjonijiet jew kwistjonijiet li jistghu jfeġġu waqt kull stadju tal-proċediment. Membru għandu jiżvela interessi, relazzjonijiet u kwistjonijiet ta’ dan it-tip billi jinforma bil-miktub lis-sottokumitat “l-industrija, il-kummerċ, u s-servizzi”, sabiex dawn jiġu kkunsidrati mill-Partijiet.

               Id-dmirijiet tal-membri

                        6.

                        Meta persuna tinħatar membru din għandha twettaq id-dmirijiet tagħha b’mod sħiħ u bla dewmien matul il-proċediment, u b’mod ġust u serju.

                        7.

                        Membru għandu jikkunsidra biss dawk il-kwistjonijiet li jitqajmu waqt il-proċediment u li jitqiesu neċessarji biex tittieħed deċiżjoni u m’għandu jiddelega dan id-dover lil ebda persuna oħra.

                        8.

                        Membru għandu jieħu l-passi kollha xierqa sabiex jiżgura li l-assistent u l-persunal tiegħu jkunu konxji mill-Artikoli 2, 3, 4, 5, 16, 17 u 18 ta’ din il-Kodiċi tal-Kondotta u josservawhom.

                        9.

                        Membru m’għandux jagħmel kuntatti ex parte dwar il-proċediment.

               L-indipendenza u l-imparzjalità tal-membri

                        10.

                        Membru għandu jkun indipendenti u imparzjali u jevita li joħloq impressjoni ta’ kondotta mhux xierqa jew imxaqilba lejn xi naħa jew oħra u m’għandux jiġi influwenzat minn interess personali, pressjoni esterna, konsiderazzjonijiet politiċi, fama pubblika, u lealtà lejn xi Parti jew biża’ mill-kritika.

                        11.

                        Membru m’għandux jidħol, direttament jew indirettament, għal xi obbligu jew jaċċetta xi benefiċċju li jista’ b’xi mod itellef, jew jidher li jtellef, it-twettiq xieraq tad-doveri tiegħu.

                        12.

                        Membru m’għandux jinqeda bil-pożizzjoni tiegħu fuq il-bord tal-arbitraġġ għall-aġevolment ta’ xi interessi personali jew privati u għandu jevita azzjonijiet li jagħtu l-impressjoni li ħaddieħor jinsab f’pożizzjoni speċjali li jinfluwenzah.

                        13.

                        Membru m’għandux iħalli r-relazzjonijiet jew ir-responsabbiltajiet finanzjarji, kummerċjali, professjonali, familjari jew soċjali jinfluwenzaw l-imġiba jew il-ġudizzju tiegħu.

                        14.

                        Membru għandu jevita li jidħol f’xi relazzjoni jew jakkwista xi interess finanzjarju li aktarx jaffettwa l-imparzjalità tiegħu jew li jista’ raġonevolment jagħti l-impressjoni ta’ kondotta mhux xierqa jew ta’ xaqlib lejn xi naħa jew oħra.

               L-obbligazzjonijiet tal-membri preċedenti

                        15.

                        Il-membri kollha preċedenti għandhom jevitaw azzjonijiet li jistgħu jagħtu l-impressjoni li kienu jxaqilbu lejn xi naħa jew oħra fit-twettiq ta’ dmirijiethom jew li bbenefikaw mid-deċiżjoni tal-bord tal-arbitraġġ.

               Kunfidenzjalità

                        16.

                        Ebda membru jew membru preċedenti ma għandu fi kwalunkwe ħin jiżvela jew juża informazzjoni mhux pubblika relatata ma’ xi proċediment jew miksuba matul proċediment ħlief għall-iskopijiet tal-proċediment innifsu u m’għandu, f’ebda każ, jiżvela jew juża informazzjoni ta’ dan it-tip biex jikseb vantaġġ personali jew vantaġġ għal oħrajn jew biex jaffettwaw ħażin l-interessi ta’ ħaddieħor.

                        17.

                        Membru qatt m’għandu jiżvela deċiżjoni ta’ bord tal-arbitraġġ jew partijiet minnha qabel ma din tiġi ppubblikata skont dan il-Ftehim.

                        18.

                        Membru jew membru preċedenti qatt m’għandu jiżvela d-deliberazzjonijiet ta’ bord tal-arbitraġġ, jew l-opinjoni ta’ xi membru.

               Spejjeż

                        19.

                        Kull membru għandu jżomm dokumentat u jagħti kont finali tal-ħin iddedikat għall-proċedura u tal-ispejjeż tiegħu jew tagħha.

               Medjaturi

                        20.

                        Id-dixxiplini mfissra f’din il-Kodiċi tal-Kondotta kif japplikaw għall-membri jew il-membri preċedenti għandhom japplikaw, mutatis mutandis, għall-medjaturi.


               2.9.2016

               MT

               Il-Ġurnal Uffiċjali tal-Unjoni Ewropea

               C 324/14

         P8_TA(2015)0083
   Talba għat-tneħħija tal-immunità ta' António Marinho e Pinto
   Deċiżjoni tal-Parlament Ewropew tal-25 ta' Marzu 2015 dwar it-talba għat-tneħħija tal-immunità ta' António Marinho e Pinto (2014/2191(IMM))
   (2016/C 324/02)

      Il-Parlament Ewropew,

               —

               wara li kkunsidra t-talba għat-tneħħija tal-immunità ta’ António Marinho e Pinto, imressqa minn Dott. Rodrigo Pereira da Costa, imħallef fil-Qorti tad-Distrett ta’ Coimbra fit-8 ta' Ottubru 2014 (Ref. 6076/12.0TDLSB), u mħabbra fis-seduta plenarja tat-12 ta’ Novembru 2014,

               —

               wara li sema' lil António Marinho e Pinto skont l-Artikolu 9(5) tar-Regoli ta' Proċedura tiegħu,

               —

               wara li kkunsidra l-Artikoli 8 u 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea, kif ukoll l-Artikolu 6(2) tal-Att dwar l-elezzjoni tal-membri tal-Parlament Ewropew b'suffraġju universali dirett, tal-20 ta' Settembru 1976,

               —

               wara li kkunsidra s-sentenzi mogħtija mill-Qorti tal-Ġustizzja tal-Unjoni Ewropea fit-12 ta' Mejju 1964, fl-10 ta' Lulju 1986, fil-15 u l-21 ta' Ottubru 2008, fid-19 ta' Marzu 2010, fis-6 ta' Settembru 2011 u fis-17 ta' Jannar 2013 (1),

               —

               wara li kkunsidra l-Artikolu 157(2) u (3) tal-Kostituzzjoni tar-Repubblika Portugiża,

               —

               wara li kkunsidra l-Artikoli 5(2), 6(1) u 9 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A8-0062/2015),

               A.

               billi l-imħallef tal-Qorti tad-Distrett ta' Coimbra ressaq talba għat-tneħħija tal-immunità parlamentari ta’ Membru tal-Parlament Ewropew António Marinho e Pinto b’konnessjoni ma’ azzjoni legali possibbli rigward reat allegat;

               B.

               billi, skont l-Artikolu 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea, il-Membri għandhom igawdu, fit-territorju tal-Istat tagħhom stess, l-immunitajiet mogħtija lil membri tal-Parlament ta' dak l-Istat;

               C.

               billi, skont l-Artikolu 157(2) u (3) tal-Kostituzzjoni tar-Repubblika Portugiża membri tal-Parlament ma jistgħux, waqt il-leġiżlatura parlamentari, jiġu mħarrka, arrestati, impriġunati jew detenuti b’xi mod ieħor mingħajr ftehim minn qabel tal-Assemblea;

               D.

               billi António Marinho e Pinto huwa akkużat b’malafama tal-ex uffiċjali tal-Assoċjazzjoni tal-Avukati Portugiża;

               E.

               billi l-akkużi huma manifestament mingħajr ebda rabta mal-kariga ta’ António Marinho e Pinto bħala Membru tal-Parlament Ewropew u jirriżultaw mill-kariga preċedenti tiegħu bħala President tal-Assoċjazzjoni tal-Avukati Portugiża;

               F.

               billi l-azzjonijiet allegati mhumiex relatati ma' opinjonijiet espressi jew voti mitfugħa mill-Membru tal-Parlament Ewropew fil-qadi ta’ dmirijietu fit-tifsira tal-Artikolu 8 tal-Protokoll Nru 7 dwar il-Privileġġi u l-Immunitajiet tal-Unjoni Ewropea;

               G.

               billi m’hemm l-ebda suspett ta’ xi tentattiv li jostakola l-ħidma parlamentari ta’ Antonio Marinho e Pinto (fumus persecutionis) wara l-proċedimenti, li fil-fatt kienu nbdew qabel ma assuma l-kariga tiegħu fil-Parlament Ewropew;

               1.

               Jiddeċiedi li jneħħi l-immunità ta’ António Marinho e Pinto;

               2.

               Jagħti istruzzjonijiet lill-President tiegħu biex jgħaddi minnufih din id-deċiżjoni u r-rapport tal-kumitat responsabbli tiegħu lill-Imħallef fil-Qorti tad-Distrett ta’ Coimbra u lil António Marinho e Pinto.

      (1)  Sentenza tal-Qorti tal-Ġustizzja tat-12 ta' Mejju 1964, Wagner vs Fohrmann u Krier, 101/63, ECLI:EU:C:1964:28; sentenza tal-Qorti tal-Ġustizzja tal-10 ta' Lulju 1986, Wybot vs Faure et., 149/85, ECLI:EU:C:1986:310; sentenza tal-Qorti Ġenerali tal-15 ta' Ottubru 2008, Mote vs il-Parlament, T-345/05, ECLI:EU:T:2008:440; sentenza tal-Qorti tal-Ġustizzja tal-21 ta' Ottubru 1986, Marra vs De Gregorio u Clemente, C 200/07 u C-201/07, ECLI:EU:C:2008:579; sentenza tal-Qorti Ġenerali tad-19 ta' Marzu 2010, Gollnisch vs il-Parlament, T-42/05, ECLI:EU:T:2010:102; sentenza tal-Qorti tal-Ġustizzja tas-6 ta' Settembru 2011, Patriciello, C 163/10, ECLI: EU:C:2011:543; sentenza tal-Qorti Ġenerali tas-17 ta' Jannar 2013, Gollnisch vs il-Parlament, T-346/11 et T-347/11, ECLI:EU:T:2013:23.


title: Id-Deċiżjoni tal-Kunsill tal-3 ta’ Ġunju 2002 dwar is-sitt programm kwadru tal-Komunità Ewropea dwar l-Enerġija Atomika (Euratom), għal riċerka fuq l-enerġija nukleari u attivitajiet ta’ taħriġ, u għal kontribuzzjoni fil-kreazzjoni ta’ Żona ta’ Riċerka Europea (2002 to 2006)

text:
Avviż Legali Importanti

|

32002D0668

Official Journal L 232 , 29/08/2002 P. 0034 - 0042

		Id-Deċiżjoni tal-Kunsilltal-3 ta’ Ġunju 2002dwar is-sitt programm kwadru tal-Komunità Ewropea dwar l-Enerġija Atomika (Euratom), għal riċerka fuq l-enerġija nukleari u attivitajiet ta’ taħriġ, u għal kontribuzzjoni fil-kreazzjoni ta’"Żona ta’ Riċerka Europea"(2002 to 2006)(2002/668/Euratom)IL-KUNSILL TA’ L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea ta’ l-Enerġija Atomika u b’mod partikolari l-Artikolu 7 tiegħu,Wara li kkonsidra il-proposta mill-Kummissjoni [1],Wara li kkonsidra l-opinjoni tal-Parlament Ewropew [2],Wara li kkonsidra l-opinjoni tal-Kumitat Ekonomiku u Soċjali [3],Billi:(1) Programm kwadru li jkopri l-attivitajiet kollha ta’ riċerka, inklużi attivitajiet ta’ dimostrazzjoni u taħriġ fl-oqsma ta’ l-enerġija nukleari, għandu jiġi implimentat permezz ta’ programm kwadru ta’ riċerka u taħriġ, jistá jiġi addottat skond l-Artikolu 7 tat-Trattat.(2) Fis-sena’2000 il-Kummisjoni ukoll komunikat(3) Il-Kunsill Ewropew f’Lisbona f’Marzu 2000, f’Santa Maria de Feira f’Ġunju 2000 u fi Stokkolma f’Marzu 2001 addotta konklużjonijiet bil-għan li tiġi stabbilita mill-aktar fiss possibli zona Ewropea ta’ riċerka u innovazzjoni b’attenzjoni għal żvillup ekonomiku sostenibli, aktar impiegi u koezjoni soċjali. Il-Kunsill Ewropew ta’Gáteborg f’Ġunju 2001 qabel fuq strateġija għal żvillup sostenibli u żid it-tielet dimensjoni ambjentali għall-istrateġija ta’ Lisbona.(4) Il-Parlament Ewropew [4] [5], il-Kunsill [6] [7], il-Kumitat Soċjali u Ekonomiku [8] u l-Kumitat tar-Reġjuni [9] appoġġjaw ukoll it-twaqqif ta’ Żona ta’ Riċerka Europea.(5) Fid-19 ta’ Ottubru 2000 il-Kummisjoni ssottomettiet il-konklużjonijiet ta’ stima esterna ta’ l-implimentazzjoni u r-riżultati ta’ l-attivitajiet tal-Komunitá magħmula fil-ħames snin ta’ qabel l-istima, flimkien ma l-osservazzjonijiet tagħha.(6) Għalhekk huwa importanti li jiġi addottat ta’ programm kwadru għal perijodu bejn l-2002 ul-2006, li jikkontribuixxi wkoll biex tiġi stabbilita Żona ta’ Riċerka Europea u li tinkoraġġixxi innovazzjoni.(7) Is-sitt programm kwadru jwaqqaf l-għanijiet xjentifiċi u teknoloġiċI u l-prioritajiet ta’ l-attivitajiet imfassla, u jindika b’mod estensiv il-linji generali ta’ l-attivitajiet li ħa jiġu implimentati konformement ma’ l-għan li jkunu protetti l-interessi finanzjarji tal-Komunità.. Huwa importanti li jkun hemm ċertezza fl-amministrazzjoni finanzjarja tas-sitt programm kwadru.(8) Ammont finanzjarju referenzali fi ħdan punt 34 tal-Ftehim Interistituzjonali tas-6 ta’Mejju 1999 bejn il-Parlament Ewropew, il-Kunsill u l-Kummissjoni fuq dixxiplina finanzjarja u żvillup tal-proċeduri finanzjarji [10] huwa inkluż f’din id-Deċiżjoni għal waqt il-ta’ programm kwadru kollu, mingħajr ma jaffetwa bl-ebda mod il-poteri awtoritarji tal-budget kif inhuma definiti fit-Trattat.(9) Iċ-Ċentru ta’ Riċerka Konġunt għandu jgħin fl-implimentazzjoni programm kwadru, fejn ikun jista’jipprovdi għajnuna, b’mod indipendenti u immirata lejn il-konsumatur; biex tiġi fformulata u implimentata il-polika tal-Komunitá, inkluż kontroll fuq l-implimentazzjoni ta’din il-politika, fl-oqsma li huma kompetenza tiegħu.(10) L-attivitajiet ta’ riċerka mwettqa fi ħdan is-sitt programm kwadru għandhom jirrispettaw il-prinċipji etiċi fundamentali, inklużi dawk riflettuti fl-Artikolu 6 tat-Trattat dwar l-Unjoni Ewropea u fil-Karta tad-Dtittijiet Fundamentali ta’ l-Unjoni Ewropea, kif ukoll il-bżonn li jiġi mogħti l-importanza tiegħu l-aċċetazzjoni ta’dawn l-attivitajiet mill-pubbliku.(11) Wara li il-Kummisjoni ħarġet il-Komunikat "In-Nisa u x-Xjenza", u r-Risoluzzjonijiet tal-Kunsill ta’ 20 ta’ Mejju 1999 [11] u 26 ta’Ġunju 2001 [12] u r-Risoluzzjoni tal-Parlament Ewropew ta’3 ta’Frar 2000 [13] fuq din it-tema, pjan ta’azzjoni qed jiġi implimentat bl-iskop li tinghata spinta u tiżdied il-presenza u l-irwol tan-nisa fix-xjenzi u fir-riċerka fl-Ewropa, biex b’hekk irrespettivament mis-sess tiġi rispettata l-ugwaljanza fl-opportunitajiet,.(12) Il-Green Paper tal-Kummisjoni "Lejn Strateġija Ewropea għal sigurtà fil-fornitura ta’l-enerġija" tikkostituwixxi element fid-dibattitu fuq il-mezzi biex jiġu mħarsa minn kambjamenti fil-klima u biex tiġi mnaqqsa d-dipendenza ta’l-Ewropa fuq enerġija importata.(13) Huwa xieraq li l-Kummissjoni tissottometti rapporti ta’progress b’mod regolari lill-Parlament Ewropew u lil Kunsill dwar l-implimentazzjoni tas-sitt ta’ programm kwadru u li jkun hemm stima indipendenti dwar l-implimentazzjoni ta’dawn l-attivitajiet fiż-zmien prestabbilit qabel ma jiġu sottomessi l-proposti tagħha għal programm kwadru l-ġdid. Din l-istima għandha tiġi mwetqqa fil-miftuħ u b’rispett lejn il-partijiet kollha konċernanti.(14) Id-dimensjoni internazzjonali u globali fl-attivitajiet ta’riċerka ta’l-unjoni Ewropa hija importanti fl-interess li jinkisbu benerfiċji reċiproċi. Is-sitt ftehim kwadru huwa miftuħ għal parteċipazzjoni mill-pajjiżi kollha li kkonkludew il-ftehim neċċessarju preżenti, huwa miftuħ ukoll fuq livell ta’proġetti, huwa bbażżat fuq benefiċji reċiproċi, u huwa miftuħ ukoll għal parteċipazzjoni ta’pajjiżi terzi u għal organizzazzjonijiet internazzjonali għal koperazzjoni xjentifika.(15) Is-sitt programm kwadru għandu jikkontribwixxi għal tkabbir billi jwassal żvillupi xjentifiċi u teknoloġiċi fil-pajjiżi kandidati għall-implimentazzjoni ta’l-"acquis" tal-Komunitá u billi jgħinhom jintegraw fiż-Żona ta’Riċerka Ewropea. Ghandha tinghata informazzjoni dwar l-opportunitajiet biex wiehed jipparteċipa fil-programm lill-parteċipanti potenzali fil-ħin u b’mod komplet.(16) Il-Kumitat Xjentifiku u Tekniku ġie kkonsultat mill-Kummissjoni u għadda l-opinjoni tiegħu,IDDEĊIEDA DAN LI ĠEJ:Artikolu 11. Il-programm kwadru multiannwali għar-riċerka nukleari u attivitajiet ta’taħriġ, ta’ kull sena, hawnhekk iżjed -il quddiem msejjaħ is-"sitt programm kwadru", huwa hawnhekk adottat għal perjodu 2002 sal-2006.2. Is-sitt programm kwadru ghandu jinkludi riċerka tal-Komunitá, żvillup teknoloġiku, koperazzjoni internazzjonali attivitajiet ta’ tixrid u ta’użu, kif ukoll taħriġ skond l-Intestaturi li ġejjin:- fużjoni termonukleari kontrollata,- amministrazzjoni ta’ skart radjoattiv,- protettezzjoni mir-radjoattivitá,- attivitajiet oħra fl-oqsma tat-teknoloġija nukleari u protezzjoni,- attivitajiet nukleari taċ-Ċentru tar-Riċerka Konġunt.3. L-Anness I iwaqqaf l-għanijiet xjentifiċi u teknoloġiċi u l-prijoritajiet relatati, u jindika b’mod espansiv l’attivitajiet programmati.Artikolu 21. L-ammont finanzjarju referenzali għall-implimentazzjoni tas-sitt programm kwadru għal perjodu bejn l-2002 sal-2006 ħa jkun 1230 miljun Euro. L-ammont allokat lil kull waħda mill-attivitajiet huwa ffissat fl-Anness II.2. Ir-regoli dettaljati għal parteċipazzjoni finanzjarja mill-Komunitá ghandhom jiġu regolati mir-Regolamenti Finanzjarji applikabbli għal Budget Ġenerali tal-Komunitajiet Ewropej, ikkumplimentati bl-Anness III, u, fejn approprjat, mir-riċerka u programm(i) ta’taħriġ li l-Kunsill ħa juża biex jimplementa din id-deċiżjoni.Artikolu 3L-attivitajiet kollha ta’riċerka mwettqa taħt is-sitt programm kwadru għandhom jiġu mwettqa konformi mal-prinċipji etiċi fundamentali.Artikolu 4Is-sitt programm kwadru għandu jiġi implimentat permezz ta’ programmi ta’ riċerka u taħriġ. Dawn il-programmi għandhom jistabbilixxu għanijiet preċisi u regoli dettaljati għall-implimentazzjoni.Artikolu 51. Il-Kummissjoni għandha kontinwament u sistematikament tħares bl-għajnuna ta’ esperti kwalifikati, l-implimentazzjoni tas-sitt programm kwadru u l-programmi ta’riċerka u taħriġ.2. Il-progress għall-implimentazzjoni tas-sitt programm kwadru, u b’mod partikolari il-progress biex jinkisbu l-għanijiet tiegħu u jintlaħqu il-prioritajiet, inkluzi l-aspetti finanzjarji, għandu jiġi ppreżentat fid-dettal fir-rapport li ħa jiġi ppreżentat mill-Kummissjoni kull sena skond l-Artikolu 7 tat-Trattat.Artikolu 6Qabel jiġu sottomessi il-proposti għal programm kwadru li jmiss, il-Kummissjoni għandha jkollha stima esterna mwettaqa minn esperti kwalifikati indipendenti ta’l-implimentazzjoni u l-progress ta’l-attivitajiet tal-Komunitá waqt il-ħames snin preħedenti għal dik l-istima.Il-Kummissjoni għandha tikkomunika il-konklużjonijiet, flimkien ma’l-osservazzjonijiet tagħha, lil Parlament Ewropew, lil Kunsill, lil Kumitat Ekonomiku u Soċjali u lil Kumitat tar-Reġjuni.Magħmula fil-Lussemburgu, 3 ta’ Ġunju 2002.F’isem il-KunsillIl-PresidentJ. C. Aparicio Pérez[1] ĠU C 180 E, 26.6.2001, p. 177.[2] ĠU C 140 E, 13.6.2002, p. 371.[3] ĠU C 260, 17.9.2001, p. 3.[4] Risoluzzjoni tat-18 ta’Mejju 2000 (ĠU C 59, tat-23.2.2001, p. 250).[5] Risoluzzjoni tal-15 ta’Frar 2001 (C 276, ta’ l- 1.10.2001, p. 271).[6] Risoluzzjoni tal-15 ta’Ġunju 2000 (ĠU C 205, tad-19.7.2000, p. 1).[7] Risoluzzjoni tas-16 ta’Novembru 2000 (ĠU C 374, tat-28.12.2000, p. 1).[8] Opinjoni tal-24 ta’Mejju 2000 (ĠU C 204, tat-18.7.2000, p. 70).[9] Opinjoni tat-12 ta’April 2000 (ĠU C 226, tat-8.8.2000, p. 18).[10] ĠU C 172, 18.6.1999, p. 1.[11] ĠU C 201, 16.7.1999, p. 1.[12] ĠU C 199, 14.7.2001, p. 1.[13] ĠU C 309, 27.10.2000, p. 57.--------------------------------------------------ANNESS IGĦANIJIET XJENTIFIĊI U TEKNOLOĠIĊI, LINJI ESTENSIVI TAL-PRODOTTI U TAL-PRIJORITAJIETBiex jiġu milħuqa l-għanijiet tar-riċerka nukleari u l-attivitajiet ta'taħriġ kif imfassla fit-Trattat ta'l-Euratom, u biex ikun hemm kontribut għal twaqqif ta'Żona ta' Riċerka Europea, is-sitt programm kwadru (Euratom), minn issa -il quddiem msejjaħ bħala "dan il-programm" ħa jkun strutturat kif spjegat hawn taħt.Il-parteċipazzjoni f'dan il-programm fit-totalitá kollha tiegħu hija miftuħa għal dawk il-pajjiżi kollha li kkonkludew il-ftehim ta'assoċċjazzjoni mal-Komunitá ghal dan il-ghan. Pajjiżi terzi oħra jistgħu jipparteċipaw fil-programm grazzi għal ftehim bilaterali koperattiv. Riċerkaturi u organizzazzjonijiet minn terzi pajjiżi jistgħu jipparteċipaw wkoll fuq xi każ, fuq il-bażi ta'sistema sitwazzjonali fil-proġetti.1. SETTURI TA' RIĊERKA TEMATIKA PRIJORITARJI1.1. Fużjoni termonukleari kontrollataIl-fużjoni termonukleari kontrollatatista' tikkontribuwixxi għal provvista fit-tul ta'l-enerġija u għalhekk għal ħtiġijiet ta'żvillupp sostenibli għal fornitura konsistenti ċentralizzata ta' elettriku.Għal raġunijiet marbuta mal-kumplessità tal-konoxxenza fundamentali fil-fiżika u tal-problemi teknoloġiċi li għandhom jiġu solvuti, l-iżvilluppi neċċessarji għall-applikazzjonijiet possibli tal-fużjoni għal enerġija bil-fors ħa tieħu l-forma ta'proċess b'ħafna fażijiet, b'kull waħda tħalli impatt fuq dik li ġejja warajha. Izda, fi żmien iktar qarib ir-riċerka fit-teknoloġiji ta'fużjoni tistá tagħti l-lok għal żvillupi tekonoloġiċi bżonnjużi żvillupati minnhom.L-isforzi magħmula fil-kuntest tal-programm ta' riċerka Ewropew integrat fuq il-fużjoni termonukleari kontrollata ippermetiet li l-Ewropa issir l-ewwel fid-dinja fil-qasam tar-riċerka tal-fużjoni permess tal-konfinament manjetiku.il-progress li sar fuq ir-riċerka u r-riżultati milħuqa, b'mod partikolari bil-JET Ewropew Tokamak, issa jippermetti li jsir "il-Pass li Jmiss", li għandu jipproduċi makna kapaċi tiġġenera reazzjonijiet fużjonali f'kondizzjonijiet paragunabli ma'dawk ta'rejattur tal-produzzjoni ta'l-enerġija.It-tmiem tax-xogħol ta'preparazzjoni fuq id-disinn dettaljat tal-"Pass li Jmiss" fil-kuntest ta'l-ITER; proġett internazzjonali ta'koperazzjoni, ħa tagħmilha possibli li tittieħed deċizjoni dwar il-bidu ta'dan il-proġett u l-bini ta'din il-makna.L-għan ta'dan hu li tiġi murija l-vijabilità xjentifika u teknoloġika tal-produzzjoni ta' l-enerġija ta'fużjoni, b'attenzjoni għall-aspetti soċjo-ekonomiċi. L'arranġamenti preċisi għall-implimentazzjoni tal-proġett ħa tiddependi fuq in-negozjati li għaddejin fil-preżent fil-kwadru tal-koperazzjoni internazzjonali u żvillupi suċċessivi, b'mod partikolari id-deċiżjonijiet meħuda dwar il-kontribuzzjoni Ewropea fil-proġett ITER u l-post fejn il-makna sa tiġi installata. hemm bzonn li jigi stabbilit qafas legali xieraq.Parteċipazzjoni fl-inizjattiva ta'l-ITER għandha bżonn ta'l-implimentazzjoni ta'programm kumplimentari inklużi l-elementi li ġejjin:- It-tħaddim tal-makna "JET" b'mod li jinkiseb benefiċju mill-iżviluppi li qed issiru fil-preżent.. Possibiltá ta' parteċipazzjoni fl-attivitajiet ta'riċerka bżonnjużi għad-dekomissjonament tal-faċilitajiet ta'fużjoni.,- il-kontinwazzjoni tar-riċerka tal-fiżika tal-fużjoni u teknoloġija, inklużi:, b'mod partikolari t-tkomplija tal-kostruzzjoni tal-Wendelstein 7-X "stellarator" u tħaddim tal-istallazzjonijiet eżistenti fl-assoċċazzjonijiet ta'l-Euratom; attivitajiet kordinati dwar riċerka teknoloġika, u b'mod partikolari riċerka għal materjali għal fużjoni.1.2. Gestjoni ta'l-iskart radjoattivL-enerġija ta'fiżjoni nukleari illumi tipprovdi 35 % tal-elettriku fil-komunitá.Din tikostituwixxi element fid-dibattitu fuq il-mezzi biex ikun hemm ħarsien minn kambjamenti klimatiċi u titnaqqas id-dipendenza tal-Ewropa fuq l-Enerġija importata. Xi uħud mill-impjanti ta'enerġija tal-Ġenerazzjoni preżenti ħa jibqgħu joperaw għal ta'l-inqas għoxrin sena.Għal dawn ir-raġunijiet, l-isfruttament ta'l-enerġija nukleari ta'fiżjoni għal produzzjoni ta'l-enerġija, tirikjedi żvillupi fil-problema ta'l-iskart, u b'mod partikolari fl-implimentazzjoni industrijali ta' soluzzjonijiet tekniċi għall-immaniġjar ta'skart dewwiemi.L-isforzi fir-riċerka tas-settur pubbliku u privat Ewropew b'kunsiderazzjoni għal trattament ta'skart nukleari u ta' teknoloġija għal ħażna huma sinnifikattivi.. Grazzi għal effetti kordinanti tagħha, l-azzjoni Kommunitarja f'dan is-settur tagħmilha possibli biex jiġu assemblati f'massa kritika u tiżgura konsistenza mal-linji Ġenerali addottati mill-organizzazzjonijiet li jimmaniġjaw l-iskart u mill-industriji konċernati.L-azzjonijiet ħa jkopru kemm il-problema tal-gestjoni ta'l-iskart kif ukoll il-kwistjoni ta'kif ħa jitnaqqas l-impatt tiegħu. Dwar dan huma ħa jindirizzaw l-aspetti li ġejjin:- riċerka dwar proċessi għal ħażna fit-tul fi strati ġeoloġiċi fil-fond, ma'networks ta' l-attivitajiet mwettqa fis-siti differenti fit-tliet tipi prinċipali ta' formazzjonijiet ġeoloġiċi mfassla.,- riċerka mmirata biex jitnaqqas l-impatt ta'l-iskart, b'mod partikolari grazzi għall-iżvillup ta'teknoloġiji ġodda biex jitnaqqas il-periklu assoċjat ma'l-iskart permezz ta' teknika ta' partizzjoni u transmutazzjoni, kif ukoll esplorazzjoni ta' metodi ta' teknika potenzali biex titnaqqas il-produzzjoni ta'skart fil-ġenerazzjoni ta'l-enerġija nukleari.1.3. Protezzjoni mir-RadjuattivitàGħad hemm bżonn ta'viġilanza biex tiżgura tkomplija tal-passat ta' sigurtà eccezzjonali tal-Komunità. It-Tkabbir ta'l-Unjoni qed idaħħal ukoll rikużi ġodda.. It-titjib ta' protezzjoni mir-radjazzjoni tkompli tkun prijoritá f'dan is-settur. F'dan il-programm dawn l-attivitajiet ħa jkunu mwettqa prinċipalment f'dawn is-setturi li ġejjin.:- il-kwantifiazzjoni tar-riskji assoċjti ma'livelli baxxi ta'esposizzjoni.,- esposizzjoni medika u esposizzjoni għal egħjun naturali,- radjo-ekoloġija,- il-gestjoni tar-riskji u l-emerġenzi,- protezzjoni tal-post tax-xogħol u ta'l-ambjent.2. ATTIVITAJIET OHRA FL-OQSMA TAT-TEKNOLOGIJI NUKLEARI U S-SIGURTA'L-attivitajiet mwettqa taħt din l-intestatura huma maħsuba biex:- Komunitá fl-oqsma tas-saħħa, enerġija u l-ambjent,- jiżguraw li l-kapaċitá Ewropea tkun miżmum f'livell għoli fl-oqsma relevanti mhux mħarsa mis-setturi tematiċi prioritarji,- jikkontribuwixxu għal ħolqien ta'Żona ta'Riċerka Ewropea.Dawn l-attivitajiet ħa jiġu mwettqa prinċipalment fis-setturi li ġejjin:- kunċetti innovattivi: evalwazzjoni tal-potenzal ta'kunċetti innovattivi li joffru vantaġġi f'dawk li huma; sigurtá, impatt ambjentali, utilizzu ta'riżorsi, resistenza għal proliferazzjoni, zvilupp ta' processi mtejba u b'anqas periklu fil-qasam ta'l-enerġija nukleari.,- Edukazzjoni u taħriġ dwar is-sigurtà nukleari u l-protezzjoni mir-radjazzjoni mmirata għall-integrazzjoni u konsolidament ta' l-isforzi nazzjonali biex jintlaħaq ekonomija fuq skala kbira u li jkunu koperti wkoll dawk is-setturi bħall-mobilitá u riżorsi umani, aċċess transnazzjonali għall-infrastruttura u l-attivitjiet ta' kordinazzjoni,- miżuri għal sigurtà fl-installazzjonijiet nukleari eżistenti.3. ATTIVITAJIET NUKLEARI TA'ĊENTRU TA'RIĊERKA KONĠUNT (ĊRK)L-attivitajiet taċ-ĊRK huma mmirati biex jappoġġaw attivatijiet politiċi tal-Komunitá u obligazzjonijiet speċifiċi tat-Trattat. Billi tiffoka l-attivitajiet tagħha fis-setturi fejn involviment mill-Komunità huwa approprjat, il-JRK jopera fejn l-identità Ewropea tipprovdi valur mizjud u fejn l-azzjoni tagħha hija ġustifikata minn aspetti transkonfi ta'sigurtà nukleari jew mill-interess pubbliku. L-ghan prinċipali ħa jkun li tiġi żvillupata kollaborazzjoni akbar grazzi għal networks, li twassal għal konsensus wiesgħa fuq wesá ta' kwistjonijiet fuq livell Ewropew u dinji. Attenzjoni specjali sa tkun mogħtija lil koperazzjoni mal-pajjiżi kandidati. Attivitajiet ta'taħriġ ħa jkunu komponent importanti għal ĊRK biex jgħin lil-Komunitá tarma b'ġenerazzjoni futura ta'xjenzati bil-kompetenzi u ħiliet neċċessarji. Is-setturi prinċipali ta'l-attivitajiet ta'riċerka ħa jkun għalhekk dawn li ġejjin [1]:3.1. Is-sigurtà nukleariRiċerka fit-trattament ta'l-iskart u l-ħażna (b'mod partikolari t-teknici ta'separazzjoni u t-transmutazzjoni ta'aktinidi ta' hajja twila) u protezzjoni mir-radjazzjoni; sigurtà tat-tipi differenti ta'reatturi bi prioritá għal dawk ir-reatturi fil-pajjiżi kandidati, u l-iżvillup ta'metodi ta' teknika b'kunsiderazzjoni għal materjali fissili, kif ukoll appoġġ tekniku biex titwaqqaf il-proliferazzjoni nukleari. Sa jkun provdut persunal biex jikkontrollaw id-dekomissjonament ta'l-installazzjonijiet nukleari obsoleti.3.2. Kejlijiet u materjali ta'referenzaIl-metroloġija radionuklide, b'mod partikolari fil-każ ta'attivitá baxxa u madwar testijiet ġodda fil-ta'networks ta'laboratorji ta'eċċellenza; interazzjoni bejn in-newtroni u l-materja għal ġenerazzjoni ta'data bażika għall-istudji dwar it-transmutazzjoni ta'l-iskart u l-iżvillup ta'sistemi ġodda. Din l-attivitá prinċipalment ħa tipprovdi appoġġ orizzontali għall-azzjonijiet taħt it-Titolu 3.1 hawn fuq.[1] Barra minnhekk, il-JRC hija intitolata biex tipparteċipa fl-attivitajiet kollha ta'riċerka fuq l-istess bażi bħal l-entitajiet stabbiliti fl-Istati Membri.--------------------------------------------------ANNESS IIAMMONT MASSIMU KOMPLESSIV, ISHMA RISPETTIVI U SKOMPOSIZZJONI INDIKATIVA(EUR miljuni) |1. | Setturi tematiċi prijoritrji ta'riċerka | | 890 |1.1. Fużjoni termonukleari kontrollata | 750 | |1.2. Amministrazzjoni ta' skart radjuattiv | 90 | |1.3. Protezzjoni mir-radjazzjoni | 50 | |2. | Attivitajiet oħra fl-oqsma tat-teknoloġiji nukleari u s-sigurtà | | 50 |3. | Attivitajiet nukleari taċ-Ċentru ta' Riċerka Konġunt (JRC) | | 290 |Total | | 1230 |--------------------------------------------------ANNESS IIISTRUMENTIIntroduzzjoniL-intervent ta' stimi finanzjarji tal-Komuniá f'azzjonijiet indiretti (i.e. dawk mhux marbuta li jsiru mill-JRC) huma mmirati għal ċentri ta' riċerka, universitajiet, negozji, u korpi nazzjonali u internazzjonali stabbiliti fl-istati membri u ma' l-istati assoċjati ma'l-Ewropa, li jwettqu attivitajiet ta' riċerka. Dawn ta' l-aħħar jistgħu wkoll jaġixxu ta' intermedjarji għall-interventi ta'stimi finanzjarji tal-Komunitá. Fejn ikun neċċessarju biex jintlaħqu l-għanijiet tal-programm, il-korpi fl-istati indipendenti –l ġodda (SIĠ) u organizzazzjonijiet internazzjonali jistgħu eċċezzjonalment jirċievu fondi mil-Komunitá.1. STRUMENTI FL-ENERĠIJA TA' FUŻJONIFl-oqsma ta' l-enerġija ta' fużjoni taħt l-Intestatura 1.1 ta' l-ANNESS I, in-natura partikolari ta' l-attivitajiet f'dan is-settur għandha bżonn l-implimentazzjoni ta' arranġamenti speċifiċi. Il-proġetti marbuta li jsiru ħa jkunu mwettqa skond il-proċeduri kif imfassla fl-:- appalti ta' assoċjazzjoni,- il-Ftehim ta' Żvillup ta' Fużjoni Ewropew (FŻFE),- kull ftehim ieħor multilaterali konkluż bejn il-Komunità u l-organizzazzjonijiet assoċjati u/jew entitajiet legali li jistgħu jiġu mwaqqfa wara li l-kumitat konsultattiv kompetenti ta' l-opinjoni tiegħu,- appalti oħra ta' dewmien limitat, b'mod partikolari ma korpi fl-istati memebri jew l-istati assoċjati mal-tal-programm ta' l-Euratom,- ftehim internazzjonali li jkopri proġetti mwettqa fil-ta' koperazzjoni ma' stati terzi, bħal l-ITER.l-attivitajiet biex tkun kordinata u sostnuta r-riċerka ta' l-enerġija ta' fużjoni jistghu jikkonċerna studji bħala appoġġ għal dawn l-attivitajiet, appoġġ għal skambji ta' informazzjoni, rikors għal kapaċitajiet ta' ħiliet esterni, inklużi l-evalwazzjoni indipendenti ta' l-attivitajiet, skemi ta' sħubija u taħriġ, pubblikazzjonijiet jew azzjonijiet oħra biex tiġi promossa t-trasferiment ta' teknoloġija.2. STRUMENTI F'OQSMA OĦRAFl-oqsma ta' l-amministrazzjoni ta' skart radioattiv u protezzjoni ta' l-oqsma tematici prioritarji taħt l-Intestatura 1.2 u 1.3 ta' l-Anness I kif ukoll f'attivitajiet oħra taħt l-Intestatura 2, il-Komunià, bla hsara għall-programmi speċifiċi u r-regoli għal partċipazzjoni sa tikkontribuwixxi:- għal networks ta' eċċellenza, mmirati biex isaħħu u jiżvillupaw eċċellenza xjentifika u teknoloġika tal-Komuniá permezz ta' l-integrazzjoni, fil-livell Ewropew, ta' kapaċitajiet ta' riċerka eżistenti jew emerġenti kemm fuq livell nazzjonali kif ukoll reġjonali,- għal proġetti integrati maħluqa biex jaghtu spinta lill-kompettittività tal-Komuniá jew biex jindirizzaw il-bżonnijiet prinċipali tas-soċjetà billi tiġi mobilizzata massa kritika ta' riċerka u żvilupp ta' riżorsi teknoloġiċi u kompetenzi,- proġetti speċifikament immirati, maħluqa biex jiġi akkwistat konoxxenza ġdid jew biex issir titjib konsiderevoli jew biex jiġu żviluppati prodotti ġodda, proċessi jew servizzi jew biex jiġu milħuqa bżonnijiet oħra tas-soċjetá jew tal-politika tal-Komunitá jew biex turi il-viabilità tat-teknoloġiji –l ġodda li joffru vantaġġ ekonomiku potenzali iżda li ma jistax jiġi kummerċjalizzat direttament,- azzjonijiet biex jiġu promossi u żviluppati riżorsi umani u mobilitá,- azzjonijiet ta' kordinamernt, intenzjonati biex jippromwovu u jappoġġaw inizjattivi ta' sensiela ta' operaturi ta' riċerka u innovazzjoni mmirata għal titjib fl-integrazzjoni,- azzjonijiet ta' appoġġ speċifiċi bħal azzjonijiet immirati għall-isfruttament tar-riżultati tar-riċerka u t-trasferiment ta' għarfien u azzjonijiet bħala appoġġ ta' l-infrastruttura tar-riċerka marbuta ma l-aċċess trans-konfinali jew xogħol tekniku ta' preparament (inklużi studji possibli),- inizjattivi infrastrutturali integrati, li jagħaqqdu f'azzjoni waħda, ħafna attivitajiet essenzali, biex jiġu msaħħa u żvilluppati infrastrutturi ta' riċerka bil-għan li jipprovdu servizz fil-livell Ewropew.3. AZZJONIJIET DIRETTI - ĊENTRU TA' RIĊERKA KONĠUNTAzzjonijiet diretti ħa jkunu implementati miċ-ĊRK.--------------------------------------------------